Česi čekaju mišljenje EK o drugom bloku u Pljevljima\nNalazite se ovdje:Početna»Drugi blok TE Pljevlja»Česi čekaju mišljenje EK o drugom bloku u Pljevljima\nDrugi blok TE Pljevlja, Energetika, Istraživačke priče, Istraživačke priče 24/02/2016\nČeška Vlada zatražila je mišljenje Evropske komisije na protokol o saradnji sa Crnom Gorom u oblasti energetike i infrastrukture, kojim je kao osnovni projekat definisana izgradnja drugog bloka termoelektrane u Pljevljima. To bi mogao biti još jedan razlog zbog kojeg se već više mjeseci čeka na dogovor Vlade i Elektroprivrede Crne Gore (EPCG) sa češkom kompanijom Škoda Praha u vezi realizacije projekta drugog bloka.\nPonuda Škoda Prahe od 338 miliona eura prošle godine je izabrana kao najpovoljnija, a ranije je objavljeno da je u pregovorima sporan model finansiranja budućeg energetskog projekta, odnosno da Česi zahtijevaju da država i EPCG obezbijede garancije za kredit.\nČeško Ministarstvo industrije je protokol o saradnji Češke i Crne Gore u oblasti energetike i infrastrukture stavilo na javnu raspravu još u septembru prošle godine i zainteresovana javnost je mogla da dostavlja komentare. Sa druge strane, isti taj Protokol crnogorska Vlada nije stavila na javnu raspravu i tako dala mogućnost svojim građanima da mogu da dostave komentare.\nU protokolu se navodi da je za investiciju drugog bloka još 2012. godine urađen idejni projekat i studija izvodljivosti, te da se njegova konkurentnost i održivost vezuje za izgradnju podmorskog kabla između Crne Gore i Italije.\nU pratećoj dokumentaciji koja je objavljena tokom javne rasprave u Češkoj takođe se navodi da je proceduru za potpisavanje protokola pokrenula crnogorska strana i ukazuje da se očekuje direktan i indirektan uticaj na češki budžet, ali se u tom smislu ne navode konkretni detalji.\nPrema podacima Istraživačkog centra MANS-a koji su dobijeni od partnerske nevladine organizacije iz Praga – Econnect, češko Ministarstvo industrije se krajem prošle godine obratilo za mišljenje Evropskoj komisiji u vezi protokola sa Crnom Gorom, posebno što projekat treba da se realizuje na bazi međudržavnog sporazuma dvije zemlje, odnosno mimo procedure javnih nabavki.\nDo početka 2016. godine nije bilo poznato da li se Evropska komisija izjasnila u vezi sa zahtjevom češke Vlade, ali je realno očekivati da će se u daljim postupcima rukovoditi odgovorom Brisela.\nInače, sam protokol definiše da će dvije strane ispitati mogućnosti za buduću saradnju u proizvodnji električne energije i iz hidro izvora, ali i za korišćenje rezervi uglja iz pljevaljskog ležišta Maoče.\nŠkoda Praha je svojom ponudom za gradnju drugog bloka tražila ispunjenje nekoliko uslova, od kojih je najznačajniji obezbjeđenje garancije za kredit od strane EPCG i strateškog partnera u novoformiranom preduzeću. Budući da EPCG nije uspjela da nađe strateškog partnera, najavljeno je da će tu ulogu preuzeti država Crna Gora.\nJedan od zahtjeva je definisanje 15-togodišnjeg biznis plana za budući blok termoelektrane, ali i EPCG u istom tom periodu, a Česi se protive isplati dividendi novoformiranog preduzeća u periodu otplate kredita, što je 15 godina.\nIz ponude Škode Praha proizilazi da će preduzeće kojem će biti povjereno upravljanje Drugim blokom, sa Rudnikom uglja Pljevlja zaključiti dugoročni ugovor o nabavci uglja, ali ponuda nije precizirala pod kojim uslovima bi bio zaključen.\nPiše: Ines Mrdović\nEconnect Elektroprivreda Crne Gore EPCG Evropska komisija Škoda Praha\nPredhodni članakPoslanicima dostavljena Analiza o novom bloku TE Pljevlja\nSlijedeći članak U Vladi ne znaju koliko će Drugi blok trovati građane


Naslov: Srbijagas Čet Jan 22, 2009 2:47 pm\n„Srbijagas“ traži poskupljenje\nI pored toga što je „Srbijagas“ predložio poskupljenje gasa od oko 18 odsto, u Vladi nema saglasnosti o tom predlogu. Kako „Blic“ nezvanično saznaje, Ministarstvo energetike ne slaže se sa predloženim poskupljenjem. Na današnjoj sednici Vlade neće se razmatrati ovaj predlog jer će Agencija za energetiku tek za četiri do pet dana Vladi dostaviti svoje mišljenje.\nStav Ministarstva energetike, prema nezvaničnim saznanjima „Blica“, jeste da ne podrži ovo poskupljenje zato što bi u narednom periodu zbog pojeftinjenja nafte mogao da pojeftini i gas, kao i zato što bi to bio veliki udarac na budžet građana. Za sada je otvorena i mogućnost da „Srbijagas“ uzme kratkoročne kredite koje će moći da isplati jer će gas na svetskom tržištu verovatno pojeftiniti.\nDušan Daković iz Agencije za energetiku kaže za „Blic“ da je agencija dobila zahtev „Srbijagasa“ za poskupljenje, ali da neće biti u mogućnosti da ga Vladi proslede za sutrašnju sednicu.\n- Biće nam potrebno najmanje četiri do pet dana da razmotrimo da li je računica „Srbijagasa“ dobra i opravdana. Zatim šaljemo svoje mišljenje Vladi, koja ipak daje konačnu odluku - objašnjava Daković.\nDirektor „Srbijagasa“ Dušan Bajatović rekao je da je „Srbijagas“ uradio kalkulaciju po kojoj bi sadašnja cena gasa trebalo da bude veća za 18 odsto i Agenciji za energetiku predložio toliko poskupljenje. Prema njegovim rečima, odluku Vlade o traženom poskupljenju gasa očekuje za desetak dana.\nKako je Bajatović naveo, gubitak „Srbijagasa“, ukoliko gas ne poskupi, iznosio bi između šest i sedam dinara po kubnom metru.\nPošto je ranije i ministar ekonomije Mlađan Dinkić izjavio da se ne slaže sa podizanjem cene ovog energenta, očigledno je da u Vladi po ovom pitanju nema saglasnosti, mada su svi svesni toga da „Srbijagas“ ima gubitke. Po svemu sudeći za sada se još razmatra kako bi ti gubici mogli da budu nadoknađeni.\nBajatović je kazao da u „Srbijagasu“ smatraju da je poskupljenje gasa najbolje rešenje, dodajući da dve mogućnosti koje još postoje za obezbeđenje novca nisu realne. Jedna je da Vlada interventno obezbedi novac koji, kako je rekao, ne veruje da ima, a druga je zaduživanje kompanije koje bi „Srbijagas“ dovelo u situaciju da ne može da servisira tekuću nabavku gasa.\nOn je rekao da je Srbija tokom gasne krize uvezla iz Mađarske i Nemačke ukupno 53,4 miliona kubnih metara gasa u ukupnoj vrednost od 24 miliona evra. Direktor „Srbijagasa“ je najavio da će ovo preduzeće podneti tužbu za nadoknadu štete „protiv svih koje smatraju da su odgovorni“ za izostanak snabdevanja gasom.\nBajatović je ranije isticao da je „Srbijagas“ prinuđen da se u januaru zaduži za 92 miliona dolara i da na gubitke tog preduzeća utiču četiri stvari - gubici na osnovu kursnih razlika, nemogućnost naplate, odloženo plaćanje i uvoz interventnog gasa.\nPored „Srbijagasa“ i domaća privreda je u protekle dve nedelje pretrpela velike gubitke, koji se za sada procenjuju na oko četiri milijarde dinara. Nebojša Atanacković, predsednik Skupštine Unije poslodavaca kaže da je u planu dogovor između privrednika i predstavnika Vlade, gde bi se razmatralo ovo pitanje.\n- Pretpostavljam da je moguće naći neko sporazumno rešenje, ali ukoliko se ne nađe takvo rešenje, privrednici će verovatno tužiti „Srbijagas“ jer mislim da ti gubici ne bi trebalo da se nadoknađuju iz budžetskih sredstava - objašnjava Atanacković.\nI Savez samostalnih sindikata Srbije najoštrije je juče protestvovao zbog „drastičnog i neprimerenog“ talasa poskupljenja i zatražio od Vlade Srbije da što hitnije preispita januarska povećanja cena i spreči najavljena nova poskupljenja.\nNaslov: Re: Srbijagas Pet Jan 23, 2009 9:29 am\nBez poskupljenja struje i gasa\nBeograd -- Struja i gas neće poskupeti u skorije vreme, odlučeno je na sastanku kod premijera Srbije Mirka Cvetkovića.\nTo je za B92 potvrdio potpredsednik Vlade i ministar policije Ivica Dačić, koji je prisustvovao sastanku. Dogovoreno je da bi struja mogla da poskupi u aprilu za osam odsto, koliko iznosi projektovana inflacija za 2009. godinu, iako je zamenik generalnog direktora EPS-a Dragan Tomić ranije najavio poskupljenje od oko 20 odsto. Vlada je odbila i zahtev "Srbijagasa" da taj energent poskupi za 18 odsto.\nMeđutim, kako je rekao ministar Dačić, Vlada će pomoći tom preduzeću da nadoknadi gubitke.\n"U momentu kada, ne samo svetu nego i Srbiji preti i već smo ušli u ekonomsku krizu, dogovoreno je da se nekim drugim merama Vlade nadomeste gubici koje neka javna preduzeća mogu imati zbog nerentabilne cene onoga što uvoze, tako da je sigurno da u ovom trenutku neće biti poskupljenja gasa i poskupljenja struje do redovnih korekcija cena u aprilu", rekao je Dačić.\nSastanku su prisustvovali i predsednik Srbije Boris Tadić, zatim ministri energetike, finansija i ekonomije - Petar Škundrić, Diana Dragutinović i Mlađan Dinkić, kao i direktor "Srbijagasa" Dušan Bajatović.\nBajatović je Tanjugu posle sastanka rekao da će Vlada Srbije obezbediti adekvatne garancije za kreditna zaduženja "Srbijagasa" u toku ove godine, a u toku naredne nedelje razmotriće i mogućnost da pomogne tom preduzeću sredstvima iz budžeta.\nOn je rekao da je na sastanku potvrđen stav da je neophodno da "Srbijagas" preuzme 24 odsto akcija "Jugorosgasa" i time poveća svoj vlasnički udeo u tom preduzeću na 49 odsto.\nNaslov: Re: Srbijagas Pon Jan 26, 2009 8:56 pm\nBajatović: Nema poskupljenja gasa - ali ni pojeftinjenja\nNOVI SAD - Generalni direktor "Srbijagasa" Dušan Bajatović izjavio je danas da neće biti povećanja cene gasa, iako za to postoje ekonomski razlozi, ali je napomenuo i da nema uslova da taj energent pojeftini do kraja juna, pre svega zbog rasta dolara prema dinaru.\nUprkos padu cene na svetskom tržištu na 440 dolara za hiljadu kubnih metara, ne postoje nikakve mogućnosti za pojeftinjenje, jer "Srbijagas" plaća gas u dolarima a domaćim potrošačima prodaje ga za dinare, u isto vreme ima limitiranu cenu i nikako ne može da utiče na kurs dinara, rekao je on na konferenciji za novinare.\nNeko morati da plati\nUkupan "čist gubitak" preduzeća po tom osnovu u prošloj i prva tri meseca ove godine biće veći od sedam milijardi dinara, rekao je Bajatović.\n"Tek kad bi cena na svetskom tržištu pala na 350 dolara i pod uslovom da ne bude rasta kursa, Srbijagas bi poslovao na nuli" rekao je on istakavši da će te "ogromne gubitke neko ipak morati da plati".\n"Pošto gubici neće biti svaljeni na teret potrošača, a Vlada Srbije u tom smislu ima mali manevarski prostor jer nema novca u budžetu za tu namenu, problem će morati da bude rešem kreditnim zaduženjem Srbijagasa na finansijskom tržištu u ukupnom iznosu od 250 miliona dolara", ocenio je on.\nOd tog iznosa 100 miliona dolara biće usmereno na saniranje gubitaka, a ostatak za tekuću nelikvidnost tog preduzeća, objasnio je Bajatović napominjući da bi za kreditno zaduženje "Srbijagasa" trebalo da garantuje i država.\nPunjenje Banatskog Dvora\nOn je rekao da bi do kraja ove godine konačno trebalo da bude završeno i napunjeno gasno skladište u Banatskom Dvoru, kapaciteta od pet do sedam milijardi kubika gasa, za šta je neophodno oko 22,5 miliona evra.\nDirektor je naglasio i da ubuduće "Srbijagas" "nikako ne može i neće biti sveden na pukog transportera gasa" i da je, kako je rekao, dogovoreno da to javno preduzeće ne bude privatizovano nego da ostane jedini naš operater i transporter gasa na visokom pritisku.\nBajatović je naveo i da je već pokrenut postupak za povećanje udela u mešovitoj firmi "Jugorosgas" na 45 odsto.\nNaslov: Re: Srbijagas Sub Jan 31, 2009 1:59 pm\nBajatović: Lobiraćemo da se povežemo sa gasovodom Nabuko\nBEOGRAD - Direktor Srbijagasa Dušan Bajatović je najavio da će Srbija lobirati da deo međunarodnog gasovoda Nabuko prođe kroz Srbiju.\nBajatović je u intervju za novi broj magazina "Ekonomist" rekao da to ne bi trebalo da smeta najavljenoj izgradnji gasovoda Južni tok kroz Srbiju jer ni u jednim pregovorima "ruska strana nije rekla da je Nabuko konkurencija".\n"Zamolićemo neke domaće lobiste koji rade za neke od firmi iz tih zemalja (koje rade na izgradnji gasovoda) da nam oni omoguće barem neku cevku do Srbije", kazao je Bajatović.\nMeđunarodni gasovod Nabuko trebalo bi da poveže izvorišta prirodnog gasa Irana i Azerbejdžana i da se gas, preko Turske, Bugarske, Rumunije i Mađarske transportuje do potrošača u Jugoistočnoj i Zapadnoj Evropi.\nGovoreći o modernizaciji skladišta Banatski dvor, Bajatović je kazao da "postoji mogućnost" da ruska strana ne uđe u taj posao, ali je dodao da "ne postoji razlog" da se to i dogodi.\n"U tom slučaju ćemo Banatski dvor završiti sami. Sa Rusima ili bez Rusa, Banatski dvor će biti završen", poručio je Bajatović.\nOn je izjavio i da građani i privrednici nemaju pravni osnov da tuže njegovo preduzeće zbog restrikcija u snabdevanju gasom tokom gasne krize u januaru.\n"Zadatak Srbijagasa jeste redovo snabdevanje domaćeg tržišta gasom, ali situacija kakvu smo imali početkom januara nikad do sada nije viđena. Bilo je restrikcija, ali obustava gasa ne, tako da takva situacija nije predviđena nijednim aktom države ni Srbijagasa", rekao je Bajatović za "Ekonomist".\nNaslov: Re: Srbijagas


26.08.2021 u 22:30\nSve spremno za „Karneval brodova”\n„Budi kao reka”, poručiće u subotu svojim posetiocima „Beogradski karneval brodova” na kome će se, posle godinu dana pauze zbog korone, ponovo održati živopisni i čuveni defile plovilica od Brankovog mosta do kraja Sava promenade. Osim što će sa obale moći da se uživa u prizorima dekorisanih brodića, sugrađani će ujedno uživati i u višečasovnim muzičkim i kulturnim programima. Kako najavljuju organizatori, a prenosi Tanjug, jedna od omiljenih gradskih manifestacija održaće se uz poštovanje svih epidemioloških mera, a posetioci se mole da drže fizičku distancu i nose maske. Ova smotra dokaz je da su Beograđani pobedili i koronu, poručio je na jučerašnjoj konferenciji Miodrag Popović, direktor Turističke organizacije Beograda, koji je podsetio da se karneval već šest, sedam godina\n18.08.2021 u 17:43\nSrbima sa Krfa neophodna pomoć da bi opstalo hodočašće do Vida\nTuriste, navikle da ih na pokloničko putovanje ka srpskim junacima koji su sahranjeni na ostrvu Vido – desetak minuta vožnje udaljenom od Kerkire, glavnog grada Krfa – duže od decenije vozi brodić, ove godine zaprepašćuje prizor velikog gusarskog broda koji ih čeka u luci. Čitalac „Politike” Miloš Ilinčić iz Beograda, koji se nedavno vratio sa pomenutog putovanja, rekao nam je da, kao i mnogi koji su sa njim išli na hodočašće junacima iz Prvog svetskog rata, smatra da nije baš primereno na Vido putovati gusarskim brodom i da bi Srbija trebalo da reši ovaj problem. S druge strane Željko Popović, predsednik Krfskog društva srpsko-grčkog prijateljstva, ističe da je prevoz, uglavnom srpskih, hodočasnika na Vido potpuno bio ugrožen i da je prava sreća što i gusarski brod kapetana Nikolasa saobraća na\n12.07.2021 u 09:23\nAmerički ratni brod narušio suverenitet Kine\nKineska vojska saopštila je da je otpratila američki ratni brod US S Benfold, koji je danas nelegalno ušao u kineske vode u blizini ostrva Parasel (kineski - Siša). „US S Benfold je ušao u vode Parasel bez dozvole kineske vlade, ozbiljno kršeći kineski suverenitet i podrivajući stabilnost Južnog kineskog mora. Apelujemo na SAD da odmah prekinu sa provokativnim akcijama”, saopštila je južna komanda Narodne oslobodilačke armije Kine, a preneo Rojters. Parasel ostrva se nalaze u Južnom kineskom moru. Američka mornarica za sada nije komentarisala slučaj, navodi Tanjug. U pisanoj izjavi u nedelju, američki državni sekretar Entoni Blinken je naveo da je sloboda plovidbe od trajnog interesa za sve nacije. „Kada je reč o pomorskim pravilima, nigde ne postoji veća pretnja nego u


Zvezda - Degenek režira novi zaplet, šta će biti sa Rajkovićem? - Sportske.net\nRajković u Zvezdi? Stiže reakcija iz Partizana!Zvezda sutra igra meč, obezbeđen i prenosZvezda u idealnim uslovima, evo šta se radilo danas...Viđen u Partizanu, dogovorio se sa Zvezdom! Sve zavisi od Kineza!Još jedan Italijan u Zvezdi!\nI dalje traje neizvesnost oko toga kako će Zvezdina štoperska linija izgledati tokom prolećnog dela sezone.\nNovi trener Dejan Stanković ima jaku konkurenciju u Degeneku, Milunoviću, Pankovu i Babiću, a svoju šansu, doduše iz Grafičara, čeka i mladi Strahinja Eraković.\nMeđutim, poslednjih dana sve glasnije se priča o mogućem odlasku Miloša Degeneka, za koga je interesovanje pokazao kineski Šangaj SIPG.\nNavodno, plan je da u slučaju Degenekovog odlaska Zvezda angažuje Slobodana Rajkovića, ali pojavili su se neočekivani problemi.\nPrvo, ponuda Kineza još uvek nije na željenom nivou od bar tri miliona evra, što ne znači da Zvezda neće po tom pitanju isterati svoje. Ali, ''Novosti'' večeras prenose da ni Degenek nije baš voljan da se ove zime preseli u Kinu.\nNavodno, njegova želja je da ostane bar do kraja sezone, a ni trener Dejan Stanković nema ništa protiv. Degenekov ugovor sa Zvezdom važi do juna 2023. godine, pa razloga za žurbu sam fudbaler baš i nema, osim ako na ''Marakanu'' ne stigne neka ''pojačana'' ponuda, kao što je bio slučaj pre godinu dana, kada je Al Hilal za njegov dolazak izdvojio 3.6 miliona evra na ime obeštećenja.\nU celoj priči najveći gubitnik bi mogao da bude Rajković, koji se posle šestomesečne pauze nije dogovorio ni sa Partizanom, ni sa Ufom, Peruđom... Izgledalo je da je sa Zvezdom našao zajednički jezik, ali stvari su se zakomplikovale.


Zbog korona virusa obustavljaju se protesti 1 od 5 miliona u Kragujevcu - Društvo - Dnevni list Danas\nPočetna » Društvo » Zbog korona virusa obustavljaju se protesti 1 od 5 miliona u Kragujevcu\nZbog korona virusa obustavljaju se protesti 1 od 5 miliona u Kragujevcu\nOdbor 1 od 5 miliona u Kragujevcu saopštio je na Fejsbuku da je odlučio da se do daljnjeg obustavi organizovanje protesta u tom gradu.\n0Piše: Beta 11. marta 2020. 22.03\n„Kao odgovorni građani dužni smo da brinemo o svima vama koji ste sa nama u ovoj borbi skoro godinu i po dana. Zato je odbor protesta odlučio da do daljeg obustavi organizovanje protesta“, saopšteno je.\nUpućena je molba da se prate saveti savesnih lekara u preventivnoj borbi sa koronavirusom.\n„Poštovani sugrađani, iako su nas pre par dana pozivali na šoping u Italiju i uveravali da su nikada spremniji, broj obolelih se povećava iz dana u dan. Jasno nam je da nas kao i do sada za sve lažu i igraju se našim životima“, navodi se u saopštenju.\nNa kragujevačkom Đačkom trgu do sada je održano 50 protesta 1 od 5 miliona protiv aktuelne vlasti u Srbiji i za bojkot predstojećih izbora.\n1 od 5 miliona, Korona virusKragujevac


Uvođenje viznog režima - radi nacionalne sigurnosti - Politika - KOSOVAHABER\nUvođenje viznog režima - radi nacionalne sigurnosti\nPetak 04 Januar 2013 10:22\nZahtjev za vize za državljane 87 zemalja svijeta učinjen je kako bi se zadovoljio jedan evropski kriterij i kako bi se povećala nacionalna sigurnost, izjavio je za portal "Telegrafi", Korab Mushkolaj, šef sektora za konzularne usluge Ministarstva inostranih poslova Kosova. On je pojasnio da je to učinjeno u službi što boljeg upravljanja državnih granica.\n"Kosovo je nova država i ima potrebe za zakonima prema evropskim standardima. U slučaju viza, javila se potreba da se uspostavi režim viza, kako bi se spriječila ilegalna emigracija i pretvaranje Kosova u tranzitnu zemlju za ilegalne prelaske, jer posljednjih nekoliko godina je došlo do povećanja ovog fenomena", rekao je Mushkolaj za "Telegrafi".\nMushkolaj je pojasnio da je tokom izrade liste, svaka zemlja ponaosob razmatrana, ali je prvenstveno viđena lista uključena u Bijelu listu Shengena i one zemlje koje su ocjenjene da ne ugrožavaju nacionalnu sigurnost Kosova.\nPrema odluci Vlade Republike Kosovo, od 14. decembra 2012, vizni režim se počinje primjenjivati od 1. jula 2013. godine. /info-ks/


Niki Minaž: Jednog dana ću biti uspešnija od Džej Zija\nHip-hop zvezda Niki Minaž fotografisala se za aprilsko izdanje časopisa "Allure", a u intervjuu za taj magazin otkrila je kako želi da jednog dana postane uspešnija od svog kolege Džej Zija.\nNiki Minaž je otkrila kako planira da zauzme Džej Zijevo mesto najvećeg hip-hop mogula na svetu. "Muziku sam oduvek posmatrala kao odličan posao, kao nešto od čega bih mogla da napravim carstvo", izjavila je pevačica za "Allure". Niki je nedavno posetila modnu reviju brenda "Vistoria's Secret", gde je razgovarala sa Džej Zijem. "Prišao mi je da mi čestita na uspehu, a ja sam u sebi govorila - dolazim po tebe, zauzeću tvoje mesto, gospodine mogule", našalila se zvezda. izvor blic\nMARIO RAŠIĆ NASTUPA U ČETVRTAK U KLUBU SAX!Izložba "Novi primitivizam za početnike" u Banjaluci kao uvod u koncert Zabranjenog pušenjaANA POPOVIĆ, DELILAH I PRONG HEADLINERI FUSION BINEZADRŽI DAH BENDA THE KARAMBOLAleksandra Radović kao kraljica Tara u filmu "Čuvari tajnog kraljevstva"VELIKI “BOOM” BENDA ALEXANDRIA NA MTV ADRIANeuro završava snimanje svog prvog albuma!678910111213141516


Politika konkurencije – još uvek nema napretka | Nacionalni konvent o Evropskoj uniji\nPolitika konkurencije - još uvek nema napretka\nUprkos naporima Komisije za zaštitu konkurencije u proteklom periodu, Izveštaj Evropske komisije o napretku Srbije konstatuje da “nije ostvaren nikakav napredak u pogledu usklađenosti zakonodavstva i primene pravila o državnoj pomoći”. Boban Stojanović, redovni profesor Ekonomskog fakulteta u Nišu rekao je da je fer konkurencija poželjna u svakom društvu, za šta je potrebna podrška stručnih tela i akademske zajednice. “Državna pomoć se još uvek odobrava po inerciji, a ne po unapred poznatim pravilima. Najveći problemi postoje u lokalnim sredinama, posebno u malim i nerazvijenim opštinama,” istakao je profesor Stojanović. Slobodan Krstović iz NALED-a, koordinator Radne grupe NKEU za Poglavlje 8, podsetio je da se zakoni ne sprovode i da je potrebno raditi na podizanju svesti i promociji sektora zaštite konkurencije i kontrole državne pomoći.\nSiniša Milošević iz Komisije za zaštitu konkurencije objasnio je da ovo telo ima za cilj da potencijalnim korisnicima usluga omogući slobodu izbora. Zbog toga, Komisija prati ko su učesnici na tržištu, pod kojim uslovima posluju i sa kojim problemima se suočavaju. Komisija je izradila Sektorsku analizu tržišta maloprodaje u nespecijalizovanim prodavnicama pretežno hranom, pićem i duvanom, koja je nedavno predstavljena na konferenciji u Skupštini grada Beograda.\nAleksandra Ravić je upoznala članove Radne grupe sa rezultatima sektorske analize (posmatrani period: 2014,2015. i 2016. godina). Odabran je sektor maloprodaje i prodajni objekti koji uglavnom trguju hranom, pićem i duvanom jer svaki građanin skoro svakodnevno kupi ponešto u njima. Cilj je da se uoče nedostaci koji postoje u oblasti maloprodaje i daju preporuke kako da se obezbede fer uslovi na tržištu u Srbiji. Koliki je značaj ovakve analize govori činjenica da su poslednji podaci o stanju tržišta maloprodaje (promet, broj zaposlenih, površina prodajnih objekata i dr.) u Srbiji stari 30 godina. Prva faza sektorske analize je okončana, a sve zainteresovane strane pozvane su da daju svoje predloge za drugu fazu koja predstoji.\nPredstavnici Komisije za zaštitu konkurencije predočili su da više ne postoje carinske barijere između Srbije i Evropske unije i da je neophodno da se trgovci u Srbiji pripremaju i prilagođavaju tržištu od pola miliona stanovnika.\nRadna grupa NKEU za Poglavlje 8 preporučila je spajanje Komisije za zaštitu konkurencije i Komisije za kontrolu državne pomoći u jedno nezavisno regulatorno telo, koje bi raspolagalo ozbiljnijim finansijskim i kadrovskim kapacitetima. Članovi Radne grupe naveli su predloge za buduće analize kao što je npr. uticaj pijačne prodaje na tržište maloprodaje ili zastupljenost sive ekonomije po regionima. Takođe, ključno pitanje za razvoj privrede je koliki je udeo domaćih proizvoda u maloprodajnim objektima.\nSednica Radne grupa NKEU za Poglavlje 8 – Politika konkurencije održana je na Ekonomskom fakultetu u Nišu.


RTCG - Radio Televizija Crne Gore - Nacionalni javni servis :: Fudbal :: Valverde: Junajted slavio na tri od četiri gostovanja...\nPOZIVA NA OPREZ 15. 04. 2019. 20:46 >> 20:46 0\nTrener fudbalera Barselone Ernesto Valverde rekao je danas da njegova ekipa u revanš utakmici četvrtfinala Lige šampiona protiv Mančester junajteda mora da bude oprezna, podsjećajući na preokret engleskog kluba protiv Pari Sen Žermena.\n"Ove godine u Ligi šampiona Junajted je pobijedio na tri od četiri gostovanja, a najskoriji je bio onaj protiv PSŽ-a u Parizu, kada su i izborili četvrtfinale. Ono čega se najviše pribojavam je njihovo stanje uma, odnosno psihološke pripreme, snage njihovih igrača i brzine. To su igrači koji dobro zauzimaju prostor što nikako ne smijemo da im dopustimo, jer su veoma tačni i efikasni", rekao je Valverde.\nBarselona je prošle srijede u Mančesteru pobijedila Junajted sa 1:0, a sjutra se na stadionu Kamp nou igra revanš utakmici četvrtfinala Lige šampiona.\nOn je kazao da i pored postignutog gola u gostima duel nije riješen, kao i da se njegova ekipa neće braniti, već pokušati da upiše novu pobjedu.\nRevanš utakmica Barselone i Mančester junajteda igraće se sjutra od 21.00.\nLiga šampiona Barselona Ernesto Valverde\nMeč sa Realom u Barseloni uprkos protestima?


Uobičajeno rješenje za punjenje elektronskih uređaja trebalo bi značajno da smanji broj punjača koji se akumuliraju u potrošačkim domovima i donesu značajne uštede. Prema procenama Komisije, potrošači u EU bi mogli da uštede 250 miliona eura godišnje na nepotrebnim kupovinama punjača. Takođe bi trebalo da smanji količinu elektronskog otpada za oko hiljadu tona godišnje.\nNajveći otpor univerzalnom punjaču već godinama dolazi od američkog proizvođača Applea.\nVećina telefona koji se danas prodaju koriste mikro-USB utore za punjenje, ali ne i Appleov iPhone, koji se ne može puniti punjačem napravljenim za najčešće korišćene Android proizvode, prenosi Bankar.me.


Sky Austria dodaje ORF-TVthek na TV platformu – DVB Portal\nSky Austria dodaje ORF-TVthek na TV platformu\nmart 16, 2021 03. 16 Evropa / London Autor Jörn Krieger\nPay-TV operater Sky sada nudi svojim pretplatnicima u Austriji uslugu sustizanja austrijskog javnog emitera ORF kao aplikaciju na svojoj TV platformi.\nORF-TVtheku je dostupan putem kabla i satelita na Sky Q boksu kao i na streaming usluzi Sky X. Premještanjem Sky dalje proširuje svoju paletu nezavisnih aplikacija, koje uključuju Netflix, Amazon Prime Video, Spotify i DAZN.\n„Gledajte TV kada i gdje želite – ova tvrdnja ORF TVtheka sada će postati stvarnost i na Sk y platforme ”, rekao je Thomas Prantner, zamjenik direktora ORF-a za tehnologiju, internet i nove medije u Beču. „Saradnja najveće austrijske video platforme sa Sky Austria je još jedan pozitivan signal ka saradnji između javnog ORF-a i komercijalnih medijskih preduzeća.“\nJörn izvještava o najnovijim događajima u Njemačkoj , Austrija i Švicarska. Od 1992 radi kao slobodni novinar, specijaliziran za digitalni mediji, tehnologija emitiranja, konvergencija i nova tržišta. Takođe zauzima univerzitetska predavanja, piše članke u specijalnim publikacijama i proizvodi radio izvještaje. Jörn je također moderator panel diskusija na industrijskim događajima kao što su ANGA COM, Medientage München i IFA Berlin.


Pripreme za “Pirotsko kulturno leto” - JuGmedia\nDom kulture u Pirotu se priprema za tradicionalnu manifestaciju Pirotsko kulturno leto,izjavio je direktor ove ustanove Miško Ćirić.\n“Nadam se da će se raditi kao u periodu pre epidemije,iako će mnogo toga zavistiti od aktuelnih mera koje budu na snazi. Svi planirani programi će upravo zbog toga biti organizovani na otvorenom”, rekao je Ćirić.\nPrema njegovim rečima, prvi program zakazan je četvrtak 24.jun na gradskom trgu, a reč je o koncertu Amateri svome gradu, na kome će nastupiti folklorni ansambl i hor Doma kulture.\n“Hor će imati poseban nastup koji je zakazan za 3. jul podno srednjovekovne trvrđave Momčilov grad a 16. jula dogovoren je koncert klasične muzike. Na istom prostoru od 23 .do 25.juna će takođe biti organizovani koncerti zabavne i narodne muzike”, rekao je Ćirić.\nDom kulture planira da se Međunarodni folklorni ansambl održi od 6. do 9. avgusta, ali sa mnogo manjim brojem ansambala, zbog aktuelnog trenutka.\n“Planirano je da gosti festivala budu po jedna folklorna trupa iz Bugarske i Makedonije, a ostali učesnici iz Srbije”, rekao je Ćirić, dodajući da su tokom leta planirane dečije predstave i mini sajam knjiga.


Porast broja zaraženih i aktivnih slučajeva zaraze GracanicaOnline.Info\nPorast broja zaraženih i aktivnih slučajeva zaraze\n25. februara 2021. 1 min read\nU Srbiji je porastao broj zaraženih, u poslednja 24 sata je zaraženo 3.588 osoba, u albanskim sredinama je broj aktivnih slučajeva zaraze porastao\nU Srbiji je porastao broj zaraženih, u poslednja 24 sata je zaraženo 3.588 osoba, u albanskim sredinama je broj aktivnih slučajeva zaraze porastao na preko 7.000, a u srpskim sredinama je u poslednja dva dana zaraženo čak 95 osoba.\nJoš 15 osoba je preminulo od COVIDA-19 u Srbiji u poslednja 24 sata, a od 15.074 testirana uzorka je registrovano 3.588 osoba zaraženih korona virusom. Trenutno se u bolnicama širom Srbije nalazi 3.832, a na respiratorima 153 pacijenta.\nOd početka pandemije, u Srbiji je testirano 2.903.450 uzoraka, registrovana je 449.901 inficirana osoba, od kojih je 4.398 lica preminulo\nPet osoba je preminulo od COVIDA-19 u albanskim sredinama na Kosovu u poslednja 24 sata, a od 2.643 testirana uzorka je registrovano 437 osoba zaraženih korona virusom, dok je 255 pacijenata izlečeno, saopštio je Institut za javno zdravlje u Prištini.\nTrenutno je u albanskim sredinama na Kosovu 7.145 aktivnih slučajeva zaraze, a od početka epidemije je testirano 297.628 uzoraka, registrovano je 67.906 slučajeva zaraze, od kojih je 1.587 osoba preminulo.\nPrevious Porast broja zaraženih korona virusom u srpskim sredinama na KiM\nNext Veliki porast zaraženih korona virusom u opštini Gračanica, medicinski radnici na izmaku snage\nU srpskim sredinama na KiM 38 novozaraženih korona virusom\n19. septembra 2021., 06:12


Vesti online / Vesti / Srbija / Srbija nabavlja sistem bespilotnih letelica iz Kine?\nAvion vojske Srbije\nKinezi su voljni da uđu u ovaj aranžman sa Srbijom, a detalje će biti poznati posle razgovora predsednika Srbije i Kine Si Đipinga.\nBorbeni sistemi imaće moć da nose bombe i rakete, pre svega laserski navođene, imaće optoelektronski sistem koji može i danju i noću da izviđa i meri koordinate ciljeva i navodi rakete.\nOvo su prvi oblici vojno-tehnološke saradnje sa Kinom, a ima za cilj diverzifikacija opreme Srbije, kao vojno neutralne zemlje.\nCilj je da Srbija može da se brani, ali i omogući našim inženjerima da se usavršavaju.\nKada sva oprema Vojske Srbije bude kompletirana, niko joj u regionu, ocenjuju vojni eksperti, neće biti ni blizu.


EVROPSKA UNIJA – PRAVNA I POLITIČKA STVARNOST\nPiše: Prof.dr. Edin Ramić\nU oktobru ove godine se pojavila vrlo značajna knjiga, Evropska unija – pravna i politička stvarnost. Koncepcija sadržaja knjige izvedena je unutar 25 poglavlja sa pratećim dodacima (riječi autora, literature, biografije i dr.). Napisana je na 219 stranica. Uvodeći čitaoca u historijski okvir rađanja Evropske unije, autori daju i osnovne elemente važne za razumijevanje EU, uključujući i one koji svojim utopijskim obilježjima upućuju na razumijevanje Evrope kao pojma koji prevazilazi klasično geografsko značenje.\nTako u uvodnim poglavljima autori polaze od samih temelja vezanih za rađanje evropske ideje, tj. od vremena prirodno - pravnih teoretičara XVII i XVIII stoljeća pa preko osnivanja Društva naroda poslije Prvog svjetskog rata i prvih sporazuma (Pariški ugovor, EUROATOM) poslije Drugog svjetskog rata do osnivanja Evropske ekonomske zajednice, odnosno Evropske unije. U narednih nekoliko poglavlja autori obrađuju pojam Evropske unije, kao i oblike saradnje unutar organizacije i van nje.\nObrađujući evropske institucije autori ovog djela razvijaju kritičko teorijski pristup u analizi pozicije i uloge institucija Evropske unije. Glavno polazište je tvrdnja da su institucije Evropske unije nastale na ugovornoj i dobrovoljnoj osnovi između država koje se udružuju u Evropsku uniju. Evropska unija se razumijeva kao sveukupni proces evropskih integracija. Utemeljena je 1992./1993. godine Maastrichtskim ugovorom. Tada su definisani principi, zatim pravni i institucionalni temelji, kao i odnosi Evropske unije s državama članicama i međunarodnim organizacijama. Među ciljevima važno mjesto dobiva očuvanje i razvijanje Unije kao prostora slobode, pravde i sigurnosti, kao i očuvanje i nadgradnja pravnog naslijeđa ili pravne stečevine Evropske unije (Acquis communitairea).\nU formalnopravnom smislu, “Acquis” uključuje primarno pravo, koga čine osnivački ugovori, međunarodni ugovori i opći pravni principi Evropske unije, potom “acquis” uključuje sekundarno pravo, u šta spada zakonodavstvo što ga donose institucije Evropske unije. Na temelju ugovorima prenesenog ovlaštenja, “Acquis” uključuje i praksu Evropskog suda.\nSvaka zemlja koja podnosi zahtjev za članstvo u Evropskoj uniji mora biti spremna prihvatiti “Acquis” u potpunosti i sposobna da ga provodi. Kao glavne pravne instrumente, zapravo pravne akte, institucije Evropske unije imaju uredbe i direktive te odluke i preporuke. Uredbe su obavezujuće i izravno primjenljive u svim državama članicama. Uredbe imaju tretman evropskih zakona. Preporuke nisu obavezujuće, nego su jednake kao mišljenje (Avis) ili rezolucija, ili deklaracije i akcijski planovi.\nEvropska unija je tokom integracijskog procesa izrasla u novu strukturu koja ne pripada niti jednoj tradicionalnoj pravnoj kategoriji. Evropska unija nije ni federacija ni konfederacija. Ona je rješenje između nadnacionalne i međudržavne forme organizovanja suverenih država. Otuda su, prema stanovištu autora, svim članicama Evropske unije više ili manje nužne kozmopolitizacije i identiteta i ambijenata na njihovom i putu Evropske unije, što podrazumijeva političku zajednicu modernih složenih identiteta i jednakopravnosti na temelju zakonitosti.\nOd decembra 2009. godine Evropska unija funkcioniše na temelju reformskog – Lisabonskog ugovora. Promjene koje je donio ugovor iz Lisabona sadržane su u više odrednica. Lisabonskim ugovorom precizno su podijeljene nadležnosti između Evropske unije i zemalja članica. Nadležnosti su podijeljene tako da Evropska unija ima nadležnosti koje su joj povjerile zemlje članice u ugovoru iz Lisabona. Istovremeno, sve druge nadležnosti potpadaju pod ingerencije država članica.\nAutori u središte svoje kritičke analize uvode i pretpostavke i mogućnosti odvijanja procesa integracije Bosne i Hercegovine u Evropsku uniju. U analizi se posebno mjesto daje novom pristupu Evropske unije prema Bosni i Hercegovini na njenom putu ka članstvu u Evropsku uniju. Glavno pitanje koje se postavlja jeste kako preći iz postdejtonske u proevropsku, briselsku fazu. U tom kontekstu smatra se veoma značajnim korak koji je uslijedio nakon što je Vijeće za vanjske poslove EU donijelo odluku o stupanju na snagu Sporazuma o stabilizaciji i pridruživanju sa Bosnom i Hercegovinom. Aktiviranje\nSporazuma o pridruživanju i stabilizaciji autori posmatraju kao “posljednju šansu za Bosnu i Hercegovinu”. Bosna i Hercegovina je nakon aktiviranja Sporazuma o pridruživanju i stabilizaciji dobila šansu da se opredijeli za temeljne reforme i njihovo provođenje. Nosioci ovlaštenja u institucijama Evropske unije - Parlamentu, Komisiji EU i Vijeću Evropske unije, imaju pozitivan pristup prema pitanju integracije Bosne i Hercegovine u Evropsku uniju. Na ravni ovog polazišta oblikovana je britansko-njemačka inicijativa potkraj 2014. godine.\nOva inicijativa je uvela novi pristup institucija Evropske unije sa ciljem ubrzanja integracije Bosne i Hercegovine u Evropsku uniju. Kako bi se ubrzano provodio proces integracije BiH u EU, nametnuta je Reformska agenda. Ovom agendom utemeljen je smjer društvenih reformi na ekonomsko-socijalnu oblast. Političke reforme su odložene za drugo vrijeme. Za nastupanje Bosne i Hercegovine prema institucijama Evropske unije sa jednim glasom uspostavljen je mehanizam koordinacije evropskog integracijskog procesa.\nPromijenjeni pristup Evropske unije prema integraciji BiH u EU doveo je i do održavanja dva samita zemalja Zapadnog Balkana, prvog u Berlinu a drugog u Beču. Na bečkom samitu, održanom u augustu 2015. godine, oblikovana je “Balkanska infrastrukturna agenda”. Sa ovom agendom zemlje Zapadnog Balkana se infrastrukturno umrežuju. Bosna i Hercegovina dobiva rekonstrukciju željezničke pruge od Sarajeva do Beograda. Istovremeno kroz Bosnu i Hercegovinu gradi se dio trase Jonsko-jadranske autoceste u dužini od 117 kilometara. Gradiće se i dva mosta na Savi. Evropska unija za realizaciju projekata iz Balkanske agende izdvaja velika financijska sredstva.\nEvroskepticizam i budućnost Evropske unije dobiva mjesto u knjizi kao završni segment u poglavlju Evroskepticizam i Brexit. Sam pojam evroskepticizam se pojavio u upotrebi u engleskoj štampi, tačnije u The Timesu u jednom članku iz 1985. godine. Kontekst upotrebe tog pojma u tom vremenu možemo dokučiti ako se uzme u obzir činjenica da je Velika Britanija, kao čisto ostrvska država oduvijek imala pomalo zazor prema kontinentu i Evropi otvorenoj u svim jedinstvenim tržišnim aspektima.\nMeđutim, i druge članice EU imaju svoje verzije evroskepticizma. Tako u Francuskoj nalazimo čak i termin koji se upotrebljava kao sinonim engleskom pojmu evroskepticizma - souverainisme. Francuski pojam naglašava, dakle, suverenitet, te je zabrinut zbog sve većeg uticaja institucija EU na francusku unutrašnju politiku. Važno je naglasiti da se u svim ostalim upotrebama pojma evroskepticizam, osim samo i isključivo u britanskom, ne radi o kulturološkom protivljenju sadržaju tog pojma, već se radi o funkcionalnom protivljenju.\nU kontinentalnoj Evropi, na političkoj pozornici nalazi se već uhodana distinkcija između pojmova „tvrdi“ i „meki“ evroskepticizam. Ali pojam „tvrdog“ evroskepticizma razlikuje se od države do države. Općenito, „tvrdi“ evroskepticizam podrazumijeva načelno protivljenje EU i evropskim integracijama. Tako, ukoliko je država već u EU, može se radikalizirati u zahtjev za izlaskom iz te zajednice, a ukoliko je na pragu pristupanja, teži se neulasku u EU. „Meki“ evroskepticizam je kritičan prema trenutnoj situaciji, kao i prema daljem razvoju evropskih integracija. Ovdje se, dakle, radi o „ograničenom protivljenju“, što je svojstveno za države Zapadnog Balkana.\nReferendumska odluka Velike Britanije o izlasku iz Evropske unije - British withdrawal from the European Union, skraćeno Brexit, donesena 23. juna 2016. godine, ne predstavlja nikakvo iznenađenje za ostalih dvadeset sedam država članica Evropske unije. Revizionisti, grupa zagovornika u Velikoj Britaniji, koji zagovaraju povratak na stanje prije velike revizije Ugovora 1992. godine, uspjela je da referendumom donese odluku ali ne i da trenutno postigne cilj. Međutim, procedura izlaska iz EU regulirana je evropskim ugovorima. Riječ je o članu 50., uvedenom Lisabonskim ugovorom 2009. godine. On definiše uslove dobrovoljnog izlaska iz EU.\nKnjiga EVROPSKA UNIJA – PRAVNA I POLITIČKA STVARNOST, autora Šabana Nurića i Miloša Markovića, predstavlja koherentnu naučnu studiju o evropskim integracijama, koje se odvijaju od sredine XX stoljeća i traju do današnjeg vremena. U provođenju istraživanja evropskih integracija, autori svoja stajališta izvode na temelju savremene i relevantne literature u polju evropskih integracija.\nNa izvedenom teorijsko- kritičkom pristupu autori oblikuju stajalište po kome je Evropska unija postala vodeća civilna sila u međunarodnim odnosima. U sučeljavanju svojih sa drugim teorijskim stajalištima, autori izvode kritičku analizu mogućnosti odvijanja integracije Bosne i Hercegovine u Evropsku uniju. Pri tome potcrtavaju da je evropeizacija Bosne i Hercegovine moguća tek uz pojačanu medijaciju institucija Evropske unije naspram odvijanja procesa integracije Bosne i Hercegovine u Evropsku uniju.\nU knjizi je sistematično izložena geneza nastanka i razvoja institucija Evropske unije. Kritički je analiziran proces odvijanja evropskog integracijskog procesa i u njemu razvijene kozmopolitske kulture. Po svom sadržaju i pedagoškoj prilagođenosti, knjiga se može koristiti i kao svojevrsni udžbenik za studente prava, politologije i sličnih društvenih kolegija na dodiplomskom ili poslije diplomskom studiju koji obrađuju temu Evropske unije.\nDakle, izdavač, Internacionalni univerzitet Brčko, Brčko Distrikt BiH je napravio izuzetno dobar zahvat objavljujući knjigu EVROPSKA UNIJA – PRAVNA I POLITIČKA STVARNOST, autora Šabana Nurića i Miloša Markovića i na istom mu upućujem čestitke.\nBrčko Distrikt BiH, novembar, 2016.\nThis Page is Published on November 22, 2016 in the Web Magazine „ORBUS Belgium“\nPage Construction: 22.11.2016. - Last modified:12.11.2017.


Kalendar Takmičenja Proleće 2017 – Ragbi Savez Srbije\nU SENIORSKOJ konkurenciji učestvuje 8 ekipa podeljenih u A i B grupu.\nEkipe iz A grupe će u 2017 godini igrati u takmičenju “Super liga Srbije i Crne Gore“. U takmičenju će pored srpskih ekipa BRK Crvena zvezda, RK Partizan i RK Rad, učestvovati i selekcija Crne Gore pod nazivom Vukovi CG.\nTakmičenje se igra u dvokružnom sistemu, tako da će svaka ekipa imati prilike da po jednom bude gost i domaćin preostalim ekipama u okviru takmičenja. Četiri kola se igraju u prolećnem delu prvenstva a dva u jesenjem.\nMeđusobni rezultati ekipa iz Srbije će se beležiti za Prvenstvo Srbije i na kraju ovog takmičenja dobićemo osvajača “Super lige Srbije i Crne Gore” i Prvaka Srbije.\nU B grupi Prvenstva Srbije će se u 2017 godini takmičiti 4 ekipe i to: GRK Vršac,RK Dinamo 1954, RK Loznica, RK Vojvodina/RK Petrovgrad.\nPored već poznatih lica iz Pančeva i Loznice ove godine imamo i dve novine. GRK Vršac je nakon skoro 20 godina pauze ponovo reaktiviran. Vrščani su odlučili da se uključe u takmičenje sa seniorskom ekipom u B grupi prvenstva Srbije. Ekipe RK Vojvodina i RK Petrovgrad će nastupati kao jedna ekipa u Prvenstvu Srbije za Seniore B grupe. Prvi test za uspešnost saradnje ova dva kluba imaćemo vrlo brzo u vidu pripremne utakmice koju ova ekipa treba da odigra protiv mađarske ekipe RC Gorilak iz Segedina.\nU 2017 godini B grupa Prvenstva Srbije će se igratu u dvokružnom sistemu, tako da će svaka ekipa imati priliku da po jednom ugosti i da bude gost svakoj drugoj ekipi u okviru takmičenja. Tri kola se igraju u prolećnem delu prvenstva a tri u jesenjem.\nPored navedenih takmičenja Seniori će u okviru domaćih takmičenja u ovoj polusezoni imati priliku da se takmiče i u razvojnom takmičenju 10KA.RS kao i na memorijalnom turniru “Luka Marin” u Novom Sadu. A posebna poslastica bi trebalo da bude Prvenstvo Srbije u Ragbiju 7 koje će u 2017 godini održati kroz dva turnira. Prvi turnir će biti krajem maja a drugi sredinom juna.\nŠto se tiče seniorske reprezentacije, očekuje nas nastup u dve utakmice u okviru Rugby Europe takmičenja. Prva je 22 aprila u Zenici u BiH, a druga 29 aprila u Srbiji. U prvom vikendu jula muška reprezentacija u Ragbiju 7 će učestvovati na Prvenstvu evrope u Burgasu (Bugarska).\nJuniori U18 će se u prolećnom delu takmičiti u Kupu Srbije u Ragbiju 15. Ove godine učestvuju 2 ekipe i to RK Dinamo 1954 i RK Rad.\nVeći deo prolećnog dela takmičenja , makar što se tiče Juniorske konkurencije, će biti posvećen pripremama za učešće Juniorske reprezentacije do 18 godina na Prvenstvu Evrope u Slovačkoj .\nKadeti U16 će u prolećnom delu takođe nastupiti u Kupu Srbije za 2017 godinu. Za takmičenje su se prijavile dve ekipe i to: RK Dinamo 1954 i RK Rad.\nIako u Juniorskoj i Kadeskoj konkurenciji učestvuju samo po dve ekipe, u kategoriji Petlića i Pionira je situacija mnogo bolja što nam daje za pravo da se nadamo da će u narednim godinama i konkurencija u kategoriji Kadeta i Juniora biti mnogo veća.\nPionire U14 i Petliće U12 na proleće očekuju 3 turnira u okviru prvenstva Srbije.\nU kategoriji Pionira će nastupati 5 ekipe i to : RK Dinamo 1954, RK Partizan, RK Rad, RK Singidunum, RK Zmajevi. A u planu je kreiranje takmičarskih selekcija u ovoj kategoriji na još par lokacija.\nU kategoriji Petlića će nastupiti 6 ekipa i to : RK Dinamo 1954, RK Panonija, RK Partizan, RK Rad, RK Singidunum, RK Zamjevi.\nSpisak za takmičenje u ove dve kategorije nije konačan , pošto su ovo takmičarske kategorije koje su najbitnije za razvoj Ragbija u Srbiji, Ragbi savez Srbije je spreman da u svakom trenutku uključi nove ekipe u takmičenje.\nU svakom slučaju očekuje nas sjajno i zanimljivo proleće ispunjeno ragbi takmičenjaima u Srbiji.Pozivamo sve navijače klubova i ljubitelje ragbija da podrže svoje ekipa i da navijaju u pravom ragbi duhu na svim utakmicama u organizaciji Ragbi saveza Srbije.


Evropska Noć muzeja 2017. godine__20. maj 2017. godine\nEvropska Noć muzeja se organizuje od 2005. godine pod pokroviteljstvom Vijeća Evrope i UNESCO-a, a vezana je za Međunarodni dan muzeja (18. maj), koji je ustanovljen od strane ICOM-a i svake godine fokusiran na različitu muzejsku temu. Ovogodišnja teme Međunarodnog dana muzeja je „Muzeji i sporne istorije: govoriti neizrecivo u muzejima“, koja između ostalog naglašava značaj doprinosa muzeja savremenom društvu.\nI ovogodišnju Noć muzeja u realizaciji MSU RS prepoznalo je i Specijalno predstavništvo Evropske unije u BiH, koje nam je pružilo podršku u realizaciji. Uspješna saradnja započeta prije dvije godine sa kompanijom M:tel nastavljena je i kroz ovogodišnje aktivnosti, a značajnu podršku pružila nam je i kompanija Molson Coors zastupnik Staropramen piva.\nProgram dvanaeste Evropske Noći muzeja u MSU RS je započeo izložbom“ TEME I IDEJE MODERNOG: Srpsko slikarstvo 1900–1941“ koja je realizovana u saradnji sa Galerijom Matice srpske iz Novog Sada, Riječ je o stalnoj postavci Galerije Matice srpske, koja podrazumijeva više od 60 radova: ulja na platnu, crteža, skulptura i grafika umjetnika poput Save Šumanovića, Jovana Bijelića,, Danice Jovanović, Petra Dobrovića, Milana Konjevića ,Sretena Stojanovića, Zore Petrović i dr. Muzički dio manifestacije obilježio je koncer Džez poezi kabarea koji su izveli svojevrsan muzički performans nastao spajanjem vrhunskog banjalučkog džez kvarteta „Kombine Quartet“ i poezijom dva mlada banjalučka pjesnika Nebojše Kuruzovića i Saše Berendike, a vizuelno upotpunjen i fotografijama Drage Vejnović, Janje Bijelić i Vanje Milošević . Nakon koncerta publika je imala priliku pratiti i nastup INEX CIRKUS TEATRA iz Beograda, koji su nastupali u tri odvojena segmenta/performansa u, i ispred Muzeja. Kraj programa obilježio je nastup banjalučkog dj dvojca FlatFunk, Aleksandra Matića i Slaviše Marjanca, koji su na regionalnoh klupskoj sceni aktivni još od 2002 godine.


Pahor pred dolazak u BiH "EU mora uključiti zapadni Balkan" - Srpskainfo\nPahor pred dolazak u BiH "EU mora uključiti zapadni Balkan"\nFOTO: ROK GOLOB MUSIC/YOUTUBE\nSnažno zagovaram proširenje EU na zemlje zapadnog Balkana – riječ je o geopolitičkom pitanju koje je izuzetno važno. Naravno, zemlje koje teže da postanu članice EU moraju da obave svoj dio posla, a ja lično podstičem svoje kolege iz EU da ispune svoj dio – rekao je Pahor, koji sutra dolazi u posjetu BiH.\nOn je potvrdio da Slovenija nudi BiH političku podršku i konkretnu tehničku pomoć na putu približavanja EU.\nPrema njegovim riječima, na sutrašnjem sastanku sa članovima Predsjedništva BiH biće razgovarano o regionalnoj saradnji, prije svega o pripremama za inicijativu Brdo-Brioni proces, sastanku koji bi trebalo da bude održan početkom aprila, odnosno kada to epidemiološka situacija dozvoli.\n“Samo se govori, a ništa se ne dešava” Rama uporedio članstvo u EU sa “Čekanjem Godoa”\n– Očekujem da ćemo razgovarati o suočavanju sa pandemijom virusa korona i oporavku koji svi moramo iskoristiti za prelazak na održivi razvoj, a biće riječi i o drugim izazovoima sa kojima se suočavaju obje zemlje, uključujući i ilegalne imigracije – rekao je Pahor za “Dnevni avaz”.\nPahor će tokom posjete Sarajevu posjetiti i pripadnike Vojske Slovenije koji djeluju u okviru operacije Eufora ALTEA i NATO komande u BiH.\nSvijet BalkanBiHBorut PahorEUSlovenija\nAustrijski zvaničnik o migrantskoj krizi: Raste pritisak na balkanskoj ruti\nPahor u posjeti Sarajevu: Ilegalne migracije rješavati zajedničkim i jedinstvenim pristupom\nJedan od uslova na putu BiH ka EU: Zakon o sprečavanju pranja novca i finansiranja terorizma mora biti donesen\nSTIŽU VAKCINE IZ EU Borelj potvrdio: Za BiH 214.000 doza Fajzerovih vakcina\n"Tinejdžerka preminula zbog zgrušavanja krvi" Italija zabranila vakcinisanje mlađih od 60 godina AstraZenekom\nKineski rover Džužong napravio selfi na Marsu (FOTO)


Jevremova – ulica susreta 2012 - Dan u Beogradu\nNaslovna » BG svaštara » Jevremova – ulica susreta 2012\nNeko drugi 4. april 2012. BG svaštara Postavite komentar\nTradicionalna manifestacija „Jevremova – ulica susreta“ biće održana u nedelju, 8. aprila, od 12.00 do 15.00. Zvanično otvaranje biće na uglu ulica Rige od Fere i Jevremove.\nRaznovrsni program manifestacije „Jevremova – ulica susreta“, u kojem učestvuju građani, institucije, ustanove, vrtići, škole, kulturno-umetnička društva, udruženja, klubovi i verske zajednice iz centralnog dela našeg grada, kao i posećenost, učinili su da u protekle dve godine ulica susreta preraste okvir Dorćola i Starog grada i postane vlasništvo svih Beograđana. Tako je Jevremova našla svoje mesto i u turističkoj i kulturnoj ponudi našeg grada.\nPokrovitelj i organizator je opština Stari grad u saradnji sa Ustanovom kulture „Parobrod“. (Beoinfo)\nTagovibg svaštara jevremova manifestacika stari grad uk parobrod\nPrethodni Kuća Đure Jakšića – program za april 2012.\nSledeći Veterani Ulusa Novom Beogradu


[\tGeneralna ] 21 April, 2014 23:46\nKancelarijsko i komercijalno preseljenje\nAgencija za selidbe pruža usluge kancelarijskog i komercijalnog preseljenja na lokalnom i nacionalnom nivou. Bez obzira da li se selite sa jednog na drugi sprat, iz jedne zgrade u drugu ili čak iz jedne države u drugu, obezbedili smo i besprekorno i sigurno preseljenje koje obezbeđujemo uz minimalne neugodnosti po vaše zaposlene i klijente.\nNaša specijalizovana oprema je specijalno dizajnirana za komercijalno pakovanje, uz najveći nivo bezbednosti, skladištenja i praktičnog preseljenja. Koristeći naše već primenjivane tehnike upravljanja projektom naše iskusno, posvećeno i dobro upravljanje resursima preko osoblja će vam dostaviti sve uz uspešan krajnji ishod.\nAgencijski tim za kombi prevoz i kamionski prevoz može da vam pomogne sa vašim međudržavnim preseljenjem kada obavljate selidbu 1 spavaće jedinice, stana, kuće ili kancelarije. Da bi za nas obezbedili naknadu u vidu cene, molimo vas da popunite naš prethodno naveden formular i pratite navedeno uputstvo. Kada dođe vreme da se krene, mi kao agencija razumemo koliko će sve teško biti. Od preseljenja kuće do selidbe kancelarije nastojimo da vas oslobodimo od stresa i odradimo sve. Agencija nudi kompletno uklanjanje i pružanje niz usluga koje su konkretne, prijateljske, pouzdane i pristupačane.


28. 07. 2015. Stefanović: Neophodno je da svi koji su učestvovali u pokušaju linča premijera budu privedeni\nMinistar unutrašnjih poslova Republike Srbije dr Nebojša Stefanović sastao se danas u Crnoj Gori sa ministrom bezbednosti Bosne i Hercegovine Draganom Mektićem, sa kojim je, između ostalog, razgovarao i o nedavnom pokušaju linča premijera Aleksandra Vučića u Srebrenici.\nMinistar Stefanović je, prilikom susreta, istakao da je neophodno da policija privede sva lica koja su pokušala da ubiju srpskog premijera, ali i moguće organizatore i inspiratore ovog nemilog događaja.\nMektić je rekao da njihova policija radi na utvrđivanju svih okolnosti ovog slučaja i da je jedan deo istrage već završen, a da će narednih dana biti identifikovane sve osobe koje su učestvovale u napadu.\nNa sastanku su se saglasili da je razmena informacija između dveju policija na visokom nivou, posebno kada je reč o borbi protiv trgovine narkoticima, trgovine ljudima, ali i drugim vidovima kriminala. Takođe, konstantovano je da se postojeća saradnja u toj oblasti može i dodatno unaprediti.\nSrpski ministar policije i bosanski ministar bezbednosti razgovarali su i o važnosti zajedničke borbe protiv terorizma, posebno nakon napada u Zvorniku i Kumanovu. Istaknuta je neophodnost bliže saradnje država u regionu, kako bi se zajednički suprotstavili ovoj ozbiljnoj pretnji.


SEEbiz.eu / Beogradska berza: Uzlet Energoprojekt industrije, ojačali i indeksi\nBeogradska berza BELEX15 BELEXline Energoprojekt industrija Naftna industrija Srbije Impol Seval Aerodrom Nikola Tesla BSE:NIIS BSE:AERO\nBeogradska berza: Uzlet Energoprojekt industrije, ojačali i indeksi\nDatum objave: 01.03.2019. - 17:25:46\nBEOGRAD – Investiciona aktivnost na Beogradskoj berzi je splasnula u petak, dok su BELEX indeksi zaključili trgovačku sedmicu s dobitkom kako na dnevnom, tako i na nedeljnom nivou.\nUkupan promet na trgovanju iznosio je 4,4 miliona dinara (37,4 hiljade evra).\nIndeks BELEX15 je porastao za 0,2 odsto na 691,54 poena, a u odnosu na prošlu nedelju je ojačao za 1,0 procenat.\nBELEXlajn je na dnevnom nivou zabeležio rast za trećinu procenta na 1.523,05 poena, a na nedeljnom je u plusu od 0,7 posto.\nNaftna industrija Srbije (NIS) ponovo je bila najatraktivnija akcija investitorima, i istrgovana je u iznosu od približno 1,7 miliona dinara, ali uz pad cene od 0,8 odsto na 700 dinara.\nPreduzeće za projektovanje i inženjering industrijskih objekata, Energoprojekt industrija, prevodilo je dobitnike dana skočivši za 22,7 procenata na 2.700 dinara, uz realizaciju od nepunih 0,3 miliona dinara.\nValjaonica aluminijuma Impol Seval iz Sevojna je ostvarila promet od 0,2 miliona dinara po nepromenjenoj ceni od 3.000 dinara, dok je građevinar Energoprojekt holding ojačao za oko 0,2 odsto na 601 dinar, a istrgovan je u iznosu od 0,1 milion dinara.\nAerodrom „Nikola Tesla" je više nego nadoknadio pad od četvrtka, zaključivši trgovanje s dobitkom od 3,1 posto na nivou od 739 dinara, uz neveliku realizaciju.\nNa MTP tržištu je vredan pomena promet Saobraćajnog, turističkog, uslužnog preduzeća „STUP Vršac" u iznosu od 1,6 miliona dinara, po ceni od 5.900 dinara, za 0,8 procenata višoj nego na prethodnoj trgovinskoj sesiji.\nStrani investitori su u ukupnom prometu na tržištu akcija učestvovali s udelom od 21,2 odsto, pri čemu u kupovini sa 42,3 procenta, dok su se od prodaje uzdržali.\nDržavnim obveznicama danas nije trgovano.


PRIPREME ZA PETROVDANSKI VAŠAR\nPetrovdanski vašar u našoj opštini okupiće i ove godine ljubitelje liciderskog srca, ringišpila, ulične kupovine i druženja\nObrenovca je dva puta godišnje domaćin obožavaocima vašarske atmosfere, za Petrovdan i Krstovdan.\nSa najvećim nestrpljenjem očekuju ih deca, koja se raduju susretu sa drugarima iz školske klupe, zabavi u luna parku, šećernoj vuni i svilenim bombonama. Stariji uživaju u jelima sa roštilja i ražnja, pazarenju, muzici, pucanju iz vazdušne puške ili demonstriranjem snage udaranjem u "krušku".\nPripreme od strane čelnika GO Obrenovac za predstojeći Petrovdanski vašar počele su još polovinom prošlog meseca i to upućivanjem poziva najpre starim zakupcima koji su do juče zakupili svoja mesta. Na mestima gde je to bilo moguće broj mesta za zakup je povećan, a pre svega zbog činjenice da su Petrovdanski i Krstovdanski vašari među najposećenijima u Srbiji.\n-Što se tiče cena ostale su iste kao i prethodnih godina. Najveće interesovanje je za prodaju starih stvari tako da tu gledamo da izađemo svima u susret. Ove godine imamo nešto više zabavnih igara, čuli su ljudi za naš vašar pa je nekoliko njih došlo sa novim igrama – rekao je član opštinskog Veća Aleksandar Bogićević.\nVećina vašardžija obezbedi sebi tezge unapred, ali ima i onih koji to čine na sam dan vašara.\n-Od juče naši službenici rade u zgradi Posavine u kancelariji za poljoprivredu, od 08:00 časova ujutru do 20:00 sati uveče. Svi koji žele moći če odmah da zakupe mesto koje ima slobodno i da ga uplate – dodao je Bogićević.\nProstorije kancelarije za poljoprivredu će i 11. jula raditi tokom čitavog dana od 08:00 do 20:00 časova.\nOvaj vašar predstavlja važan dan u kalendaru kako meštana tako i stanovnika iz drugih krajeva, a poseti ga nekoliko hiljada ljudi.


Džo Dumars očekivano produžio saradnju sa Detroit Pistonsima\nSportski direktor Detroit Pistonsa, Džo Dumars, najzaslužniji za stvaranje tima, koji je u poslednje dve godina osvojio jednu šampionsku titulu i zamalo izgubio finale plej-ofa, postigao je dogovor sa vlasnikom kluba Bilom Dejvidsonom o produžetku saradnje, pošto mu je prethodni ugovor istekao ovog leta. Dumars je to potvrdio američkim novinarima, ali nije želeo da saopšti detalje.\nTokom pet godina na trenutnoj funkciji, legendarni bek Pistonsa, kojima je i kao igrač doneo dve titule šampiona, dokazao je da ume da napravi kvalitetan tim bez velike zvezda, ali sa nekoliko kvalitetnih igrača, koji su posvećeni odbrani. Dumarsa je, kada je preuzeo funkciju generalnog menadžera, dočekala ekipa sa jednom istinskom zvezdom, kakav je bio Grent Hil, ali bez mnogo perspective. Vrlo brzo je napravio mnoštvo promena i u poslednje četiri sezone Pistonsi su ostvarili 50 i više pobeda. Dumars je doveo tada malo poznatog Bena Valasa, koji je u međuvremenu postao All-Star i tri puta proglašen za najboljeg defanzivca NBA lige, iako nikada nije draftovan. Posle njega stigao je Čonsi Bilaps, zatim Rip Hamilton, na draftu je izabrao Tejšona Prinsa, a u zimu 2004. kompletirao šampionsku ekipu sa Rašidom Valasom.\nNeki od Dumarsovih poteza, koje stručnjaci smatraju diskutabilnim su otpuštanje dvojice vrlo uspešnih trenera - Rika Karlajla, u leto 2003. pošto je ostvario 100 pobeda i osvojio dve titule prvaka divizije i Lerija Brauna, ovog leta. Kada je reč o igračima, za najveću Dumarsovu grešku smatra se izbor Darka Miličića za 2. pika na draftu 2003, ali sud o tome moraće da sačeka da reprezentativac SCG dobije pravu priliku u Detroitu, što se očekuje u novoj sezoni, pod komandom dugogodišnjeg trenera Minesote Flipa Saundersa.


ISPRAVLJANJE NEPRAVDE Srbija Jevrejskim zajednicama vraća imovinu žrtava holokausta i daje 950.000 evra godišnje\nDržava Srbija planira da ublaži nepravdu prema žrtvama holokausta koje nemaju naslednike tako što će jevrejskim zajednicama u našoj zemlji, ne samo vratiti imovinu oduzetu od tih žrtava, već će im svake godine narednih četvrt veka uplaćivati po 950.000 evra radi proučavanja tog zločina nad Jevrejima tokom Drugog svetskog rata.\njevrejka foto AP\nOva pitanja treba da budu uredjena Zakonom o otklanjanju posledica oduzimanja imovine rtvama holokausta bez živih naslednika, koji je u fazi pripreme predloga za Vladu i čije se usvajanje u parlamentu očekuje u najskorije vreme.\nPredsednik radne grupe za izradu nacrta Zakona Gordana Stamenić u izjavi za Tanjug objašnila je zašto Srbija donosi taj zakon kada nije učestvovala u proganjanju i ubijanju Jevreja.\n- Sva oduzeta imovina se sada nalazi, u većini slučajeva, u svojini Republike Srbije ili pojedinih jedinica lokalnih samouprava, državnih ili javnih preduzeća. Iako, na sreću, država nije učestvovala u proganjanju jevrejskog naroda, ona ne treba ni da ima neku korist od posledica Holokausta - ukazala je Stamenić.\nPrema njenim rečima, ako bi država zadržala imovinu oduzetu žrtvama holokausta u svom vlasništvu, to bi značilo da ona crpi korist iz takvog nemilog dogadjaja.\n- Suštinski razlog za donošenje ovog zakona je duboko saosećanje sprskog naroda i predstavnika srpske vlasti prema velikim žrtvama jevrejskog naroda tokom Drugog svetskog rata - istakla je Stamenić, napominjući da su druga dva razloga donošenja zakona formalne prirode.\nPrvi razlog je što Zakon o vraćanju imovine i obeštećenju iz 2009. godine propisuje da će se otklanjanje posledica oduzimanja imovine rtvama Holokausta bez živih naslednika urediti posebnim zakonom, a drugi, jer je Republika Srbija potpisnica Terezinske deklaracije koja se zalaže za principe propisane Nacrtom zakona.\nBudući zakon, kako je ukazala, treba da otkloni posledice oduzimanja imovine rtvama Holokausta koje nemaju žive naslednike, dok se otklanjanje posledica oduzimanja imovine žrtvama holokausta koje imaju naslednike vrši primenom opšteg Zakona o vraćanju imovine i obeštećenju.\n- Međutim i u jednom i u drugom slučaju ne može se govoriti o potpunom otklanjanju posledica, tako da bi možda primereniji naziv ovog zakona bio - 'ublažavanje' posledica oduzimanja imovine žrtvama holokausta koje nemaju žive naslednike - smatra Stamenić.\nOna je ukazala da je vraćanje oduzete imovine predvidjeno da se vrši u naturalnom obliku, koji je identičan načinu propisanom opštim Zakonom o vraćanju imovine i obeštećenju, na čije odredbe posebni zakon i upućuje, i u skladu sa njegovim istovetnim načelima i sa istovetnim izuzecima.\nStamenić je precizirala da će podnosilac zahteva za vraćanje imovine po posebnom zakonu biti jevrejska opština na čijoj teritoriji se nalazi oduzeta imovina.\nTakođe, imovina će se u naturalnom obliku vraćati onoj jevrejskoj opštiti na čijoj se teritoriji imovina nalazi.\n- Drugi način otklanjanja posledica je finasijska podrška koja se obezbeđue u budžetu Republike Srbije. Predloženo je da taj vid podrške iznosi 950.000 evra godišnje, u narednih 25 godina od donošenja zakona - rekla je Stamenić i napomenula da će se ta sredstva uplaćivati na račun Saveza jevrejskih opština.\nOna je istakla da Zakon tačno propisuje u koje se aktivnosti sredstva mogu usmeravati.\nSredstva bi trebalo da idu za proučavanje Holokausta, za obrazovanje o holokaustu za naučno istraživanje vezano za Holokaust, zatim na finansiranje školovanja mladih talenata Republike Srbije, pruanje finansijske pomoći preživelim rtvama holokausta, zatim jevrejskoj zajednici u Srbiji i na troškove koji nastanu upravljanjem tih prihoda.\nNacrt ovog zakona predvidja i obrazovanje Nadzornog odbora sa zadatkom da prati kako se upravlja tim sredstvima.\n- Predsednik Nadzornog odbora će biti predstavnik Vlade, a ostali članovi će biti predstavnici jevrejskih organizacija - Svetske jevrejske organizacije za restituciju, Saveza jevrejskih opština i jevrejskih opština - rekla je Stamenić ukazujući da su njihovi predstavnici učestvovali i u izradi teksta nacrta zakona.\nKada zakon bude donet uslediće prikupljanje zahteva za vraćanje imovine nakon čega će se znati i tačan broj stvari i vrednost oduzete imovine od žrtava Holokausta bez nasledika.\nDirektor Agencije za restituciju Strahinja Sekulić rekao je Tanjugu da rok za podnošenje zahteva iznosi tri godine.\n- Nakon isteka tog roka biće poznat i obim i vrednost imovine - naveo je Sekulić.\nHolokaust Srbija Imovina Jevrejska zajednica\nNOVINAR "BLICA" DOBITNIK NAGRADE "ZORAN TMUŠIĆ" "Čast mi je da sam nagrađen priznanjem koje se dodeljuje za humanost i ljudskost u teškim vremenima"\nZAOKRET U POSLOVANJU DRUŠTVENIH MREŽA Giganti uvode pretplate, neki da pokriju minuse, drugi da podrže autore\nDEVTECH OBEZBEDIO INVESTICIJU OD 12,25 MILIONA EVRA Upravo su sklopili partnerstvo sa jednim od najuglednijih fondova u Evropi\nZakerberg: Nadam se da će milijardu ljudi biti u METAVEZUMU i trošiti stotine dolara godišnje\n00:53 "ZAPAD SATERAO SEBE U ZAMKU" Putin: Cinično koriste milione stanovnika Ukrajine u svojim geopolitičkim igrama\n00:51 PRVA TAMNOPUTA ŽENA U NAJVIŠEM PRAVOSUDNOM ORGANU Afroamerikanka položila zakletvu u Vrhovnom sudu SAD\n00:47 PROLAZIO KROZ CRVENO, PA SE ZABIO U POLICIJSKI AUTO! Pomahnitali vozač pravio haos u Hrvatskoj, a pravi šok usledio kada ga je zaustavila policija


Alfa žene su snažne, nezavisne i samouvjerene žene sa velikim srcima.Mogu voljeti jako, tako da su veoma pažljive s tim koga će izabrati za životnog partnera.Znaju šta žele, i neće se zadovoljiti sa manje nego što zaslužuju.\nOna je snažna i pametna žena koja će vas vratiti nazad na pravi put svaki put kada skrenete.Navest će vas da se zapitate i gledate na život i realnost iz sasvim drugačije perspektive.\nAli, ona neće uvijek reći ”da”.Neće vas podržati ako očigledno pravite greške, niti će odobravati ako je počnete uzimati zdravo za gotovo.Sa njom, čut ćete samo istinu bez obzira koliko bolna može biti.\nUvijek ćete znati na čemu ste s njom.Ona razgovara o svojim potrebama i željama, i očekuje istu stvar od vas.Jedna od najvažnijih stvari za nju je da ima direktnu konverzaciju bez kritike, osude ili ljutnje.\nAko vi, međutim, niste emocionalno stabilan muškarac – nemojte ni pokušavati da izlazite s njom.Ona želi muškarca koji je spreman da ima nju u životu.Neko ko zna šta ima kada ima nju.


Ministarstvo trgovine objavilo je novi presek cena naftnih derivata\nProšle nedelje su naftni derivati, oni čija je cena ograničena novom Uredbom Vlade Srbije koja je usvojena 28. aprila, poskupeli za po čak 10 dinara po litru u odnosnu na prethodnu nedelju. Tako je maksimalna cena benzina BMB 95 na srpskim pumpama iznosila 184 dinara za litar, dok je (običan) evrodizel koštao najviše 206,2 dinara.\nMeđutim, predsednik Srbije, Aleksandar Vučić je najavio u petak uveče da će cena goriva u Srbiji "ići u rikverc".\nMinistarstvo trgovine objavilo je danas nove cene, doduše nešto kasnije nego što je uobičajeno jer stare cene važe do 15 časova, a novi cenovnik obično bude objavljen pre 13 časova. Ipak, danas je "osvanuo" tek uveče, a prema njemu litar benzina BMB 95 u maloprodaji može maksimalno da košta 180 dinara za litar, a evrodizela 202 dinara.\nDanašnje cene goriva su tako manje nego one od prošle nedelje.\nMađarska protiv bilo kakvog embarga na ruske energente\nMarža veća za dinar\nPodsetimo, Vlada Srbije usvojila je izmenjenu Uredbu o ograničenju visine cena naftnih derivata koja je na snazi do 31. maja.\nTako će maloprodajna cena goriva, kao i do sada, biti formirana na osnovu srednje veleprodajne cene derivata koju će utvrđivati Ministarstvo rudarstva i energetike, a na tu cenu biće dodata trgovačka marža koja je veća za dinar i iznosiće sedam dinara po litru.\nTakođe, akciza na benzin koja je u prethodnom periodu bila umanjena za 20 odsto sada će biti smanjena za 15 odsto.\nS obzirom na to da se konačna maloprodajna cena za naredni period formira i dalje svakog petka u 15 časova za narednu nedelju, i u toku maja imaćemo svake nedelje novi presek cena.\nNafta nastavlja da "divlja"\nNa svetskim berzama ove nedelje cena nafte ponovo "divlja". Rast cene pogurala je izjava predsednice Evropske komisije Ursule fon der Lajen koja je u sredu u Evropskom parlamentu iznela detalje o šestom paketu sankcija protiv Rusije zbog napada na Ukrajinu, najavljujući potpuno okončanje zavisnosti Evropske unije od ruske nafte.\nKako je rekla, plan je da sirova nafta prestane da se uvozi u EU u roku od šest meseci, a derivati od kraja godine. Najava embarga "vratila" je cenu nafte u prvom momentu na preko 108 dolara za barel. "Crno zlato“ nastavilo je da poskupljuje pa je tako danas na berzama postiglo cenu od oko 111,2 dolara, koliko košta barel Brent nafte, dok je cena američke WTI nafte oko 108,5 dolara po barelu.\nPoznate nove cene goriva: Koliko nas od danas košta benzin?\nSAZNAJEMO Šta će biti sa gorivom: Sutra ističe uredba o ograničenoj ceni\ncena goriva benzin koliko košta benzin naftni derivati Pumpe nafta cene goriva u Srbiji\nZa srpske vozače subvencionisana cena goriva u Mađarskoj!\nŠta nas danas čeka na pumpama: Evo koliko ćemo plaćati gorivo\nHrvati ponovo zamrzli gorivo, benzin 1,74 evra\nSutra važan sastanak članica EU: Tema ruske nafte na stolu!


IZVRŠITELJI IZBACILI PORODICU NA ULICU: Razbili im vrata od stana, mladić uspeo samo da iznese diplome! Komandir PRETIO BATINAMA, narod ih branio, policija tražila POJAČANJE - Politika ekspres\nIZVRŠITELJI IZBACILI PORODICU NA ULICU: Razbili im vrata od stana, mladić uspeo samo da iznese diplome! Komandir PRETIO BATINAMA, narod ih branio, policija tražila POJAČANJE\n25 novembar 2020\nIzvršitelji su danas izbacili Dejana Aksentijevića s porodicom iz stana na Novom Beogradu.\nKomšije i prijatelji su pokušavali da spreče iseljenje, a aktivisti organizacije Krov nad glavom su saopštili da su izvršitelji vršili popis stvari bez prisustva članova te porodice.\n- Policija je u 9.30 časova razvalila vrata i upala u stan, moj sin je bio sam u stanu i jedino je uspeo da spakuje diplome, a komandir mu je rekao da mirno napusti stan kako ga ne bi tukli - istakao je Aksentijević.\nPolicija je počela da preti krivičnim prijava svima koji su bili prisutni ispred stana i zatražila je pojačanje. Aksentijevići tvrde da banka nije imala pravo da proda njihov stan, kao i da je bilo različitih nepravilnosti u postupku, zbog kojih su predali krivične prijave Višem javnom tužilaštvu i žalbe izvršitelju, Komori izvršitelja, Ministarstvu pravde, Višem sudu i Trećem osnovnom sudu u Beogradu.\nPodsećamo, stan su otplaćivali putem stambenog kredita, koji je podignut u švajcarcima. Zbog stalnih promena uslova otplate i rate za kredit tužili su banku za raskid ugovora. Nakon što su dobili veštačenje da je dug dvostruko manji u odnosu na ono što banka potražuje, banka je pokrenula prodaju njihovog stana, za koji su do tada isplatili 87.000 evra.\nPrvobitno iseljenje njegove porodice bilo je zakazano za 19. februar ove godine, ali je tad sprečeno.


SDS traži ostavku ministra privrede u Vladi Srpske | Infomedia Balkan\nPolitika | 31.Jan.2020 - 17:29 h\nSDS traži ostavku ministra privrede u Vladi Srpske\nZbog frapantno lošeg stanja u privredi Republike Srpske, SDS je danas zatražio smjenu ministra privrede i preduzetništva u Vladi Republike Srpske Vjekoslava Petričevića.\nКao obrazloženje za smjenu SDS navodi da je stanje u privrede u prošloj godini najlošije u poslednjih deset godina i da je u 2019. godini zabilježen pad industrijske proizvodnje od čak 11,4 odsto.\n„Od 29 privrednih oblasti koje smo promatrali u 2019. negativan rast je zabilježen u njih 19, što je zaprepašćujuće. Naročito je izražen pad u proizvodnji električne energije, a pad imamo i u drvnoj i industriji kože i tekstila, veoma je zabrinjavajuće stanje u rafineriji Brod“ , kazao je Lazar Mirkić, predsjednik resornog Odbora za poljoprivredu, vodoprivredu i šumarstvo SDS.\nOn je poručio da SDS smatra da je za ovakvo stanje odgovorna Vlada , a prije svega resorni ministar i da je podnošenje ostavke najmanje što se od njega može tražiti, te da ga, u slučaju da to ne učini sam, pod hitno treba razrješiti dužnosti premijer RS.\nMirkić je istakao da je u Republici Srpskoj stvoren nepovoljan privredni ambijent, o čemu najbolje govori odnos stranih investicija u BiH.\n„Od 700 miliona evra koje su strane investicije iznosile u 2019, samo je 45 miliona investirano u Republiku Srpsku, a sve ostalo u Federaciju BiH“, kazao je Mirkić.\nČlan Resornog odbora za privredu i finansije SDS Marko Đogo je rekao da je pored pada prerađivačke industrije u Republici Srpskoj zabilježen i pad izvoza za tri odsto.\n"Mi iz SDS smo upozoravali na ovaj scenarijo. Svako ko je želio objektivno da sagleda ekonomsko okruženje, prije svega pad industrijske potražnje, i problem sa odlivom radne snage, mogao je vidjeti da je situacija sve nepovoljnija“, kazao je Đogo.\nOn je istakao da vlast nije imala sluha da se na vrijeme uhvati u koštac sa stvarnim problemima, a umjesto toga je pokušavala prikazati stanje mnogo boljim u odnosu na realnost, saopšteno je iz Srpske demokratske stranke.


Cvijić: Želimo da nas pamte kao šampione (VIDEO) - Ostali sportovi, Rukomet, Top News\nCvijić: Želimo da nas pamte kao šampione (VIDEO)\nAleksandar Milosavljević 21.12.2013., 14:55\nRukometna reprezentativka Srbije Dragana Cvijić istakla je u subotu da na finalnu utakmicu Svetskog prvenstva ne gleda kao na osvetu Brazilu za poraz u grupnoj fazi takmičenja, već da je isključivo zanima zlatna medalja.\n„Ne razmišljam o osveti, već samo o tome kako da pobedimo i da uživamo svakog trenutka na terenu jer je malo ovakvih utakmica u karijeri. Verujem u pobedu, jedva čekam da počne susret i priznajem samo zlatnu medalju, jer želimo da nas pamte kao šampione i pobednike“ – rekla je Cvijićeva novinarima u našoj bazi u Kovilovu.\nSrbija je jedini poraz na Svetskom šampionatu, čiji je domaćin, doživela upravo od Brazila u grupnoj fazi, a dva tima će se ponovo sastati u nedelju od 17.15 časova u finalu. Pre ovog meča od 14.30 časova za bronzu će se boriti selekcije Poljske i Danske.\nDragana Cvijićvideoženska rukometna reprezentacija srbije\nPrethodna vest ‘Planule’ karte za finale Svetskog prvenstva\nSledeća vest Ćapin: Jači od bola\n‘Planule’ karte za finale Svetskog prvenstva\nĆapin: Jači od bola


SLIJEDI KRIVIČNA PRIJAVA Nadležni će ispitati dozvole u vezi otpada uvezenog iz Italije - Srpskainfo\nFederalni ministar ekologije i turizma Edita Đapo najavila je da će u ponedjeljak, 6. jula, podnijeti krivičnu prijavu i zatražiti od nadležnih istražnih organa da ispitaju sve dozvole firme “Krom reciklaža” iz Drvar, čiji su postupci uznemirili i zabrinuli građane ove i opštine Bosansko Grahovo.\nUkoliko se ustanovi da kompanija nije spremna za rad, otpad koji je uvezen iz Italije biće vraćen, uvoznik kažnjen, a svi u opštini Drvar i Livanjskom kantonu koji su izdali potrebne dokumente i dozvole za rad odgovaraće u tužilaštvu – navela je Đapo.\n– Federalno ministarstvo ekologije i turizma dokumentaciju cijeni na osnovu onoga što dobije. U slučaju firme “Krom reciklaža” dobili smo uredne dokumente i na osnovu njih smo morali postupati – navela je Đapo.\n– Zbog toga je sada neophodno da tužilaštvo istraži kako je firma “Krom reciklaža” registrovana u sudu, a sud napisao da je sjedište firme u zgradi opštine Drvar, ali i sve druge detalje – navela je Đapo.\n– Ako je firma registrovana na adresi Titova 1 u Drvaru, a na toj adresi se nalazi zgrada opštine Drvar, očigledno je da postoje određene malverzacije – istakla je Đapo.\nRegioni Bosansko GrahovodozvoleDrvarEdita ĐapoItalijaKrivična prijavaotpadTekstilni otpad


ЛЕГЕНДЕ: Славко Малетин ВАВА\nNaslovna / Istorija / LEGENDE: Slavko Maletin VAVA\nSlavko Maletin Vava – Bačkopalanačka fudbalska legenda svoju fudbalsku karijeru počeo je sa 15 godina.\nU leto 1942. godine debitovao je za podmladak FK “Bačka” koja je tada bila registrovana pod OUP Bačka Palanka, ali se nigde nije takmičila.\nU jesen iste godine Slavko nastupa u prvom timu Bačke u utakmici sa tadašnjom “Leventom” iz Despotova u pobedi Bačke od 8:1 što je za “Vavu” poseban doživljaj.\nBačka je trebalo da zove “OMLADINAC”, ali Mađarske vlasti to nisu dozvolile i pritom su tražile da se ime kluba preinači u FK “IFJUŠAK” gde se Slavko i drugari nisu složili sa tim predlogom pa je ostalo ime Bačka.\n– Te 1944. godine rat je već bio u punom jeku pa je i Bačku zadesila ista sudbina kao i sve klubove u našoj državi. Otišli smo svi u Partizane. – govorio je Slavko Maletin “VAVA”\nZavršetkom rata Bačka je zvanično osnovana 24. marta 1945. godinekao FK “Jedinstvo”, a prvu zvaničnu utakmicu je odigrala u maju iste godine u Bačkoj Palanci sa ekipom “Slovački” iz Bačkog Petrovca.\nSlavko Maletin na golu Bačke\nKlub iz Bačke Palanke je u međuvremenu promenio ime u FK “Torpedo” a Slavko Maletin je morao na dosluženje vojnog roka. Sa osluženja vojnog roka Vava se vratio u septembru 1948. godine kada Bačka i zvanično dobija ime koje i danas nosi.\nTada su učestvovali u kvalifikacijama za ulazak u treću zonu u leto 1957. godine protiv Srema iz Sremske Mitrovice (2-2), što je bila i poslednja zvanična utakmica u karijeri Slavka Maletina Vave. Za 11 godina bavljenja fudbalom, Slavko je bio jedan od najboljih igrača Bačkopalanačkog kluba i nosilac kapitenske trake. Njegovi učitelji bili su Ilija Rajković i Gojko Džepina od kojih je mnogo naučio.\nI posle igračke karijere nastavio je druženje sa loptom jer je Slavko otošao u fudbalske sudije gde je postizao izvaredne rezultate kao perspektivan delioc pravde na “zelenom tepihu”. Od jeseni te 1957. do 1962. trajala je sudijska karijera Slavka Maletina Vave. Slavko je dogurao do republičkog sudije gde je sudio mnoge značajne utakmice.\nSlavko Maletin levo\n1962. godine Vava postaje referent u FK Bačka gde je u međuvremenu čika Slavko postao i zamenik direktora Dunavrevoza, a od 1965. do 1982. i generalni direktor ovog Bačkopalanačkog prevoznika.\n1983. godine Slavko Maletin odlazi u penziju, ali je ostao tehnički referent u FK Bačka gde je klub pod njegovim vođstvom beležio odlične rezultate i uspehe, jer Bačka Palanka je tada imala stabilnog drugoligaša.\n1987. godine Slavko je biran za predsednika sudijskog odbora MFL BAČKA PALANKA, da bi 1996. godine bio izabran za prvog čoveka Bačke. Tu funkciju je obavljao do marta 1998. godine da bi od tog momenta Vava bio postavljen za počasnog predsednika FK BAČKA.\nIz svega ovoga navedenog može se zaključiti da je Slavko Maletin Vava bio istinski zaljubljenik u fudbal, golmanski poziv, veran svojoj Bačkoj koja je u njegovu čast svom stadionu dala ime po svojoj legendi, čoveku koga su svi voleli i prema njemu iskazivali ogromno poštovanje gde god da se pojavio i na kojoj funkciji bio. Zato stadion Bačke s pravom nosi ime po čoveku koji je mnogo učinio i doprineo da Bačka danas i dalje postoji i na tome smo mu večno zahvalni.


U najvećem broju slučajeva riječ je o deficitarnim zanimanjima na našem tržištu, a što se kosi sa upisnim politikama, ali i željama budućih studenata i srednjoškolaca, koji najviše preferiraju pravo, ekonomiju, društvene nauke i gimnaziju.\nIsto tako, portal Posao.ba, objavio je nedavno prognozu da će u ovoj, slično kao i u prošloj godini, najtraženija zanimanja u BiH biti stručnjaci za razvoj softvera, farmaceuti, građevinski inženjeri, inženjeri elektrotehnike i mašinstva te ugostiteljski radnici.\nU Zavodu za zapošljavanje RS kazali su nam da je potražnja za radnicima od opštine do opštine različita i uslovljena nizom faktora, prije svega brojem registrovanih poslodavaca i stepenom razvijenosti opštine.\nS tim u vezi naveli su da posao najbrže dobijaju profesori matematike, fizike, njemačkog jezika, zatim inženjeri informacionih tehnologija, elektro, mašinski, građevinski, te inženjeri geodezije, građevine i arhitekture, ali i ljekari i farmaceuti.\n“Takođe, posao brže dobijaju kvalifikovani radnici iz određenih oblasti uslužnih djelatnosti, kao što su električari, građevinari te kožari i tekstilci”, navode iz ovog zavoda.\nIsto je potvrdio i Predrag Zgonjanin, predsjednik Unije udruženja poslodavaca RS, koji je rekao da tržište rada u RS traži inženjere, farmaceute, ljekare, medicinske sestre, ali i veliki broj mesara, bravara, tokara, varilaca i ostalih zanatlija. On je naveo da takva situacija nije samo kod nas, već da ta zanimanja traži čitava Evropa.\n“U ovom trenutku samo u Minhenu traže više od 1.500 varilaca”, rekao je Zgonjanin. Međutim, iako tržište rada traži određena zanimanja, upisna politika u školama i univerzitetima je mnogo drugačija pa Zgonjanin kaže da je na Birou ogroman broj ekonomista i pravnika, zatim ljudi koji su završili studije društvenih nauka, dok se ne popularišu prirodne nauke.\nIsto tako, u Agenciji za rad i zapošljavanje BiH rekli su da je u BiH, na dan 30. aprila ove godine, bilo 549.519 nezaposlenih.\nSa druge strane, treba naglasiti, da i u zemljama u okruženju imaju problema sa deficitom pojedinih zanimanja na tržištu rada, pa tako apoteke u Osijeku, u Hrvatskoj, već godinama imaju otvoren konkurs za magistre farmacije, jer im konstantno nedostaje ljudi. Posebno je zanimljivo da do farmaceuta teško dolaze uprkos, za trenutnu situaciju u Hrvatskoj, visokoj početnoj plati od čak 8.000 kuna (nešto više od 2.000 KM). Kako pišu tamošnji mediji, na Hrvatskom zavodu za zapošljavanje već godinama u evidenciji nisu imali nijednog nezaposlenog stručnjaka iz te branše. Nezavisne novine\nTagovi: inzenjerimajstoripredrag zgonjanintopvaznozavod za zapošljavanje


Nakon serije skandala, EU zavodi red u svojim agencijama - Vijesti.me\nEvropska komisija je postavila temelje za smanjenje broja agencija, bilo spajanjem, bilo zatvaranjem pojedinih Edit\nBeta 25. decembar 2012, 20:22 ažurirano 22. februar 2019, 15:33\nEvropska komisija odlučila je da uvede red u više od 30 agencija, kancelarija, službi i fondacija Evropske unije od kojih je u nekoliko bilo skandala zbog konflikta interesa ili slabe uprave.\nKomisija je usvojila mapu puta za unaprjeđenje efikasnosti, odgovornosti, koherentnosti i transparentnosti, kao i za bolju upravu u tim decentralizovanim organima EU koji su u 2012. godini iz budžeta Unije dobili 750 miliona eura.\nTakođe, Komisija je postavila temelje za smanjenje broja agencija, bilo spajanjem, bilo zatvaranjem pojedinih, prenio je danas portal Euraktiv Srbija.\nSvrha predloženih reformi, istakao je evropski komesar za odnose između institucija Maroš Šefčovič, jeste da se povećaju efikasnost i odgovornost agencija koje zapošljavaju oko 7.000 ljudi i još oko 5.000 na bazi privremenih ugovora.\n"Nije riječ samo o uštedi. Dokument sadrži niz mjera za unaprjeđenje performansi i uprave u našim agencijama. To će im pomoći da sprovode politike EU još bolje nego sada", istakao je Šefčovič.\nAgencije kojima slijedi reforma razlikuju se od izvršnih agencija Evropske komisije koje su direktno odgovorne Komisiji.\nŠefčovič je najavio i smanjenje prevelikih upravnih odbora nekih agencija dodajući da bi Komisija trebalo da ima predstavnika u svakom upravnom odboru\nDecentralizovane agencije, njih 32, odgovorne su svojim upravnim odborima, Savjetu ministara i Evropskom parlamentu.\nOčekuje se da program reformi naiđe na otpor u nekim članicama EU, koje će vjerovatno štititi agencije na svojoj teritoriji, kao i nacionalnih delegacija u Parlamentu.\nŠefčovič je najavio i smanjenje prevelikih upravnih odbora nekih agencija dodajući da bi Komisija trebalo da ima predstavnika u svakom upravnom odboru.\nDio reformi agencija za koji je odgovorna Komisija treba da bude završen do kraja 2014. godine, pri čemu bi mjere koje se smatraju prioritetnim trebalo da budu uvedene već iduće godine.\nDokumentom Komisije uobličava se Zajednički pristup, prvi politički sporazum o agencijama EU koji su Komisija, Savjet i Evropski parlament postigli u julu nakon tri godine analiziranja i pregovaranja.\nTim sporazumom predviđeno je i da se utvrde kriterijumi na osnovu kojih će biti odlučeno koje će agencije biti raspuštene ili spojene.\nPlanirano je da se sinergija postigne kroz zajedničke usluge za više agencija ili kroz spajanje onih čiji se poslovi preklapaju ili onih koje bi bile efikasnije u radu ako bi se uključile u neku veću strukturu, prenio je Euraktiv Srbija.\nKako se navodi, spajanja su moguća kod agencija koje se bave zapošljavanjem - Evropske fondacije za unaprjeđenje uslova života i rada (sjedište u Dablinu), Evropske agencije za bezbjednost i zdravlje na radu (Bilbao), Evropske fondacije za obuku (Torino) i Evropskog centra za stručno osposobljavanje (Solun).\nDo spajanja bi moglo da dođe i kod agencija koja se bave ljudskim pravima - Agencije za osnovna prava (sjedište u Beču), Evropskog instituta za rodnu ravnopravnost (Viljnus) i Evropske službe za podršku azilantima (Valeta).\nTunberg: Uspješno sam uspjela da se ušunjam u Madrid, mislim da me...


Centar za ispitivanje namirnica - Centar za ispitivanje namirnica\nje organizacija sa dugogodišnjim iskustvom i tradicijom u oblasti ispitivanja hrane. Postojimo od 1952. godine i od tada smo se razvijali zajedno sa našim klijentima i širili svoje usluge kako su se širile njihove potrebe. Izrasli smo u modernu laboratoriju sa visokostručnim kadrom i opremom savremene tehnologije. Pratimo trendove i neprekidno se usavršavamo, kako bi i Vi zajedno sa nama išli u korak sa najnovijim zahtevima standarda i potrebama tržišta. Tesno sarađujemo sa mnogim visokoobrazovnim i naučnim institucijama, među kojima su Veterinarski, Hemijski, Poljoprivredni, Medicinski i Farmaceutski fakultet. Takođe imamo saradnju sa mnogim institutima i laboratorijama kako u zemlji, tako i u inostranstvu.\nImamo blisku saradnju sa našim klijentima i veliki broj njih nas doživljava kao deo svoje firme, jer smo mi prvi koje će pozvati ukoliko imaju neku nedoumicu ili problem u proizvodnji, a Vaš problem je i naš problem i zajedno ćemo ga rešiti. Sa nekima od Vas sarađujemo četrdeset pa i više godina na obostrano zadovoljstvo. Trenutno imamo preko 800 sklopljenih ugovora, od malih zanatskih proizvođača, preko velikih industrijskih pogona do najvećih trgovinskih lanaca u našoj zemlji. Pored toga dugi niz godina obavljamo usluge za potrebe inspekcijskih organa i imamo tesnu saradnju sa Ministarstvom poljoprivrede i zaštite životne sredine i Ministarstvom zdravlja\nNaš tim čine veterinari, lekari, prehrambeni tehnolozi, hemičari i biohemičari, od toga 6 doktora nauka, 1 magistar, 17 specijalista i 11 visokoobrazovanih stručnjaka, koji su stalno zaposleni u našoj firmi i imaju dugogodišnje radno iskustvo.\nLaboratorijsko ispitivanje hrane, hrane za životinje i predmeta opšte upotrebe\nPoslovi kontrole i sertifikacije organske proizvodnje\nPoslovi kontrole kvaliteta poljoprivredno-prehrambenih proizvoda sa oznakom geografskog porekla\nPreventivni veterinarsko-sanitarni pregled objekata u proizvodnji i prometu hrane\nKonsultantske usluge pri implementaciji HACCP sistema bezbednosti hrane


Izloženost dece nasilju u lokalnoj zajednici - Novak Djokovic Foundation\nBlog Rani razvoj Izloženost dece nasilju u lokalnoj...\nIzloženost dece nasilju u lokalnoj zajednici\nby Sonia Alves, 29. сеп 2017.\nPosledice toksičnog stresa narušavaju zdrav razvoj deteta. Rano detinjstvo je ključan period kada treba uložiti maksimalne napore i iskoristiti resurse kako bi se zaštitila arhitektura mozga koji se razvija. Uspešnost takvih napora štiti i promoviše velike sisteme zdravlja, učenja i pozitivnog ponašanja tokom života.\nOkruženja u ranom detinjstvu i školi mogu da budu snažne, bezbedne i dinamične zajednice za decu koja su izložena toksičnom stresu, posebno usled izloženosti nasilju. Korišćenje mogućnosti da takve sredine služe kao primarni kontekst za formiranje važnih socijalnih veza i odnosa sa vršnjacima i odraslima previše je dragocena strategija (u smislu povraćaja uloženih sredstava) da bi se zanemarila ili ostala samo slovo na papiru.\nIzloženost nasilju u lokalnoj zajednici izvor je toksičnog stresa. Obično se definiše kao svedočenje ili viktimizacija kroz nasilna dela kao što su pucnjava, napad i pljačka na javnom mestu, ilegalne aktivnosti kao što su trgovina drogom, fizički obračun, ili neke druge slične radnje u nečijem komšiluku od strane poznatog ili nepoznatog počinioca. Literatura koja dokumentuje obim i rasprostranjenost izloženosti nasilju u lokalnoj zajednici navodi da veliki broj dece prijavljuje najmanje jedan incident direktne (u svojstvu žrtve) ili indirektne (kao svedok) izloženosti takvoj vrsti nasilja. Posebno brine činjenica da se deca koja prijave bar jedan slučaj direktne ili indirektne izloženosti nasilju u lokalnoj zajednici nalaze u većem riziku da i dalje budu izložena istom nasilju. Tokom godina većina istraživanja na ovu temu ispitivala je psihološke odgovore izloženosti nasilju među decom i adolescentima. Tako je izloženost nasilju u lokalnoj zajednici dovođena u vezu za internim odgovorom (npr. anksioznost) i eksternim odgovorom (npr. agresivnost). Ipak, manje je studija koje istražuju veze između izloženosti nasilju u lokalnoj zajednici i akademskog uspeha od onih koje se bave uticajem takvog nasilja na mentalno zdravlje.\nAkademska dostignuća odnose se na performansu i angažovanje učenika. U istraživanjima socijalnih nauka akademska performansa tradicionalno se predstavlja korišćenjem standardizovanog ocenjivanja (npr. rezultati na testovima iz matematike i provera veštine čitanja). Angažovanje škole predstavlja emocionalnu, bihevioralnu i kognitivnu vezu učenika sa školom, zbog čega takođe igra važnu ulogu u ukupnom akademskom uspehu. Dok istraživanja izloženosti nasilju u lokalnoj zajednici i akademskih dostignuća ukazuju na negativnu povezanost, aktuelnim studijama nedostaje uticaj izloženosti takvom nasilju na rani razvoj, zajedno sa sveobuhvatnim razumevanjem dugoročnih posledica izloženosti dece nasilju u lokalnoj zajednici na akademski uspeh. Osim toga, malo znamo o ključnim razvojnim mehanizmima i faktorima školskog konteksta koji povezuju izloženost nasilju u lokalnoj zajednici sa akademskim rezultatima.\nUkazujući na takve nedostatke, u okviru svoje doktorske disertacije razmatraću pitanje na koji način razumemo izloženost dece nasilju u lokalnoj zajednici i akamedska dostignuća. Posebno želim da identifikujem ključne mehanizme koji dovode u vezu izloženost takvom nasilju sa akademskim uspehom. Takođe, zainteresovana sam za proučavanje školskog konteksta, sa fokusom na to da li je odnos između izloženosti nasilju u lokalnoj zajednici i akademskih dostignuća ublažen karakteristikama školskog okruženja.\nJedna od potencijalnih veza između izloženosti nasilju u lokalnoj zajednici i akademskog uspeha je traumatično iskustvo, koje može da utiče na važne kognitivne funkcije, kao što su pamćenje, koncentracija i rezonovanje, kao i upravljanje emocijama i modifikacija emocija, što se sve vezuje za uspeh tokom školovanja. Dva ključna mentalna procesa koja su i sama blisko povezana sa akademskim funkcionisanjem uključuju regulaciju emocija i pažnju.\nŠkolska klima i povezanost mogu da se pokažu kao ključne karakteristike školskog i obrazovnog okruženja koje služe kao zaštitni faktori protiv izloženosti nasilju u lokalnoj zajednici, zauzvrat promovišući akademski uspeh. Školska povezanost je stepen do kojeg učenici identifikuju sebe sa školom i razvijaju osećaj pripadnosti u školi. Školska klima predstavlja stepen gde učenici i nastavnici dele opažanja da školsko okruženje neguje sigurnost i podržava nastavu i učenje širom školske zajednice. Učenici koji dele osećaj povezanosti sa školom pokazuju veće akademsko postignuće i posvećenost svom školovanju, izjavljuju da imaju više prijatelja koji podržavaju njihove ciljeve i pokazuju napredak u socijalnim veštinama, motivaciji i rezultatima. Štaviše, pokazalo se da je pozitivna školska klima povezana sa većim akademskim dostignućima i umanjenim negativnim ponašanjem.\nNadam se da će moja disertacija vredeti, značiti i uticati na edukatore, kreatore politike, istraživače i, najvažnije, na decu i njihove porodice.\nVreme je da konkretno razmislimo o podršci deci koja su izložena nasilju u lokalnoj zajednici kroz ciljane pristupe za intervenciju i prevenciju takvog nasilja koji su utemeljeni na naučnim saznanjima.


Kvalifikacije: ko će direktno u Rusiju, Portugal ili Švajcarska? - Meridianbet Vesti\nDa ni šampion Evrope nema nikakve garancije da će se naći na završnici Svetskog kupa, pokazale su upravo ove kvalifikacije u kojima Portugal ni do poslednjeg kola nije uspeo da obezbedi direktan plasman u Rusiju!\nZapravo, Kristijano Ronaldo i njegovi saigrači moraju da pobede Švajcarsku u utorak uveče u Lisabonu, ili će morati u baraž gde bi mogli da dobiju nekog prilično nezgodnog protivnika.\nSa druge strane, Švajcarska bi osvajanjem samo jednog boda zauzela mesto u Rusiji koje je namenjeno, ali možda ne i suđeno vladajućem šampionu Evrope.\nPortugal je morao dobro da se naradi pre tri dana da bi savladao Andoru na njenom terenu, štaviše, u igru je u drugom poluvremenu morao da uđe i Ronaldo da bi se slomila uporna odbrana domaćeg tima. Fudbaler Reala je svojim šesnaestim golom u kvalifikacijama načeo protivnika kojeg je na njegovu asistenciju dokrajčio Andre Silva, čime je Portugal došao do osme pobede u ciklusu koji će završiti utakmicom sa ekipom od koje je pretrpeo jedini poraz!\nNema sumnje da će Ronaldo biti u početnoj jedanaestorci, jer ma koliko to ne izgleda logično s obzirom na veliki broj izvanrednih fudbalera, selekcija domaćina bez njega u sastavu na terenu ostavlja sasvim drugačiju sliku. On sam je do sada postigao više od polovine golova svoje reprezentacije (16 od 30), a učinak je dopunio sa tri uspešna dodavanja.\nSa druge strane, Švajcarska posle trijumfa nad Portugalom u bazelskoj premijeri kvalifikacija, kada je golovima Emboloa i Mehmedija bacila na kolena šampiona Evrope, nije izgubila nijedan jedini bod i apsolutno nema razloga da se u Lisabonu ponaša stidljivo. Uostalom u sastavu gostujuće selekcije igraju izvanredni fudbaleri kao što su Granit Čaka, Stefan Lihtštajner i Šerdan Šaćiri, koji su pokazali da umeju da izađu na kraj sa Selesaom.\nŠvajcarska u takmičarskim utakmicama nije doživela poraz još od gostovanja na Vembliju pre dve godine, osim od Poljske na EURO 2016 u Francuskoj, ali tek posle izvođenja jedanaesteraca, što je takođe podatak koji govori o kvalitetu ove reprezentacije.\nRivali su se do sada sreli čak jedanaest puta, a kuriozitet je da su svi susreti imali takmičarski karakter! Švajcarska ima jednu pobedu više (4), uključujući i dva poslednja okršaja u kojima je bila bolja istim rezultatom 2:0.\nDomaćin je ipak favorit ( Meridianbet šanse da ”dođe kec” izražava kvotom 1.62), što u Lisabonu i sa Ronaldom u timu deluje kao logičan rasplet situacije u grupi B, odnosno treba očekivati slavlje u zemlji šampiona Evrope.\n2.7.2017. FIFA Kup Konfederacija: Ronaldo ne igra, ali je Portugal ipak favorit protiv Meksika\nTags:baraž, Euro 2016, favorit, FIFA, fudbaler, Kristijano Ronaldo, Meridianbet, Portugal, šampion, Švajcarska, Svetski kup\nSpavaš li mirno FIFA, Srbija stiže u Rusiju!


U Kragujevcu naredne subote veliki protest, ovoga puta dolaze i stranke | Ritam Grada - vesti Kragujevac\n- Ritam Grada - Jun 16, 2019\nU Kragujevcu je sa protesta #1 od 5 miliona poručeno da je neophodno ukloniti sve razlike i bez podela stati u „jednu kolonu“ u borbi za slobodnu, demokratsku i uređenu državu.\n„Zbog svega zbog čega smo na ulici šest meseci, zbog nepravde, bahatosti, lopovluka, kriminala, zbog toga što smo fašisti, neradnici i debeli, zato što nas svakodnevno vredjaju, tuku, hapse i prete širom Srbije. Zato što kadrovi Srpske napredne stranke na čelu sa gradonačelnikom Kragujevca Radomirom Nikolićem svoje tajne interese stavljaju iznad Kragujevčana, najavljujemo 22 . juna protest u Kragujevcu ‘Srbija na nogama’”, rekla je predstavnica organizacionog odbora Stanislava Pavlović.\nHm Jun 16, 2019 at 19:24\nA ko je do sad pa bio na protestima? Svake nedelje vam nosi transparent bar jedan član Narodne stranke. I ko se uvek gura u prvim redovima?


Učenici XIV beogradske gimnazije su finalisti medjunarodnog Renault takmičenja „Tvoja ideja, tvoja inicijativa“ 2018/2019 - Automagazin\nXIV beogradske gimnazije je jedna od 79 škola širom sveta koje su učestvovale u takmičenju „Tvoja ideja, tvoja inicijativa“ za godinu 2018/2019 i njihov projekat „Bezbednost na putu za sve“ je izabran kao jedan od najuspešnijih...\nU realizaciji ovog projekta učestvovalo je preko 30 učenika, a inicijator ideje je bila profesorka engleskog jezika Marija Dragnić. Nakon istraživanja koje su sproveli na nekoliko načina, preko analize rezultata online ankete, terenskog foto-istraživanja, do razmene ličnih iskustava koja se tiču najfrekventnijih nepropisnih ponašanja učesnika u saobraćaju, uspeli su da prepoznaju probleme i njima su se detaljnjije pozabave.\nIdentifikovanim pitanjima neodgovornog ponašanja u saobraćaju bavili su se iz različitih perspektiva, markiranjem pomenutih problema kroz pisanu reč, izradu edukativnih crteža, postera i video-a, kao i kroz komponovanje pesme sa poučnim tekstom. Svi materijali koji su nastali kao proizvod njihovog posvećenog rada mogu se naći na njihovom blogu https://roadsafetyforallxiv.wordpress.com/2019/05/11/o-projektu/.\nZa kompaniju Renault bezbednost je na prvom mestu kako kada je konstruisanje automobila u pitanju, tako i kada je reč o bezbednom učestvovanju dece i tinejdžera u saobraćaju.\nJoš 2000.godine Renault je pokrenuo međunarodni vaspitno-edukativni program koji sprovodi u dvadeset zemalja u svetu, kao potporu globalnom projekta UN-a „Dekada akcije za bezbednost na putevima 2011–2020.“. Program je namenjen podsticanju dece i mladih na sigurno učestvovanje u saobraćaju, a sprovodi se kroz dva pravca delovanja:\n• „Put i ja“ namenjen edukaciji dece uzrasta 7-11 godina o osnovnim pojmovima vezano za bezbednost saobraćaja. Program je medjunarodnog karaktera i u Srbiji se sprovodi već treću godinu za redom u saradnji sa Ministarstvom unutrašnjih poslova, Agencijom za bezbednost saobraćaja i Ministarstvom prosvete, nauke i tehnološkog razvoja i kroz ovu edukaciju je do sada prošlo preko 60000 mališana širom Srbije.\n• „Tvoja ideja, tvoja inicijativa“ je program namenjen adolescentima uzrasta od 12 do 17 godina. Kroz ovaj program, učenici razvijaju svest o bezbednosti na putu i uče kako da postanu aktivni građani sposobni da iniciraju promene. U okviru ovog programa se svake godine organizuje međunarodno takmičenje za srednjoškolce pod nazivom „Tvoja ideja, tvoja inicijativa“ koje podstiče nastavnike da zajedno sa svojim učenicima učestvuju, kroz realizovanje projekta grupne nastave koristeći metodologiju programa.\nProjekat „Bezbednost na putu za sve“ učenici XIV beogradske gimnazije su inicirali kao mladi, ali savesni građani, sa željom da podignu svest sugrađana o važnosti odgovornog ponašanja u saobraćaju, i tako doprinesu većoj sigurnosti svih ljudi na ulicama u okviru naše zajednice. Ovom akcijom su se pridružili globalnoj kampanji sa istim ciljem na širem planu koji sprovodi Renault. Kao nagradu za svoj projekat koji je Renault-a ocenio kao jedan od najuspešnijih ove godine, nagradjeni su tabletom Samsung Galaxy Tab A 2019.


POVODOM SLAVE MUP-a: Pobjednik turnira u malom fudbalu ekipa Policijske stanice Obilićevo | Banjaluka.net\nPOVODOM SLAVE MUP-a: Pobjednik turnira u malom fudbalu ekipa Policijske stanice Obilićevo\nEkipa Policijske stanice Banjaluka-Obilićevo pobjednik je ovogodišnjeg tradicionalnog turnira u malom fudbalu u ovom gradu održanog povodom krsne slave Ministarstva unutrašnjih poslova /MUP/ Republike Srpske – Svetog arhangela Mihaila.\nZa najboljeg igrača turnira proglašen je Miroslav Nedić, saopšteno je iz MUP-a Republike Srpske.\nTurnir u okviru kojeg se takmičilo 20 ekipa, raspoređenih u četiri grupe, održan je u sportskoj dvorani “Farmaprom” kod Banjaluke.\nU saopštenju se navodi da su, osim organizacionih jedinica Policijske uprave Banjaluka, učestvovale ekipe Specijalne antiterorističke jedinice, jedinice Žandarmerije Banjaluka i Gradiška.\nGosti turnira bile su fudbalske ekipe Sudske policije i Kazneno-popravnog zavoda Tunjice.